Οι 12 ΘΕΟΙ\nΘέμα: Οι 12 ΘΕΟΙ Κυρ Νοε 16, 2008 9:37 pm\nΗ Ταυτότητα της θεάς Αφροδίτης\nΣύζυγος: ΄Ηφαιστος και ΄Αρης\nΠαιδιά: Δείμος, Φόβος, (Τρόμος), Αρμονία\nΣύμβολα: Ρόδο, περιστέρι, μυρτιά\nΤι προστάτευε: Την ομορφιά και τον έρωτα\nΜύθοι: Τη λένε αναδυομένη Αφροδίτη γιατί αναδύθηκε από τους αφρούς της θάλασσας. ΄Ενα κομμάτι του θεού Ουρανού έπεσε στη θάλασσα κοντά στο νησί των Κυθήρων. Τα κύματα το έσπρωξαν μακριά κοντά στο νησί της Κύπρου. Μέσα από τον αφρό βγήκε μια πεντάμορφη κοπέλα, η θεά της ομορφιάς, η Αφροδίτη.\nΗ Ταυτότητα του Ερμή\nΓονείς: Δίας, Μαία\nΣύμβολα: Κριάρι, κηρύκειο, πέτασος\nΤι προστάτευε: Τους παλαιστές, τις πόλεις που κάνουν σπονδές\nΜύθοι: Από τη στιγμή της γέννησής του φάνηκε πόσο πονηρός ήταν. ΄Εκλεψε τις πενήντα αγελάδες του Απόλλωνα από την Πιερία. ΄Αλλαξε τις οπλές, δηλαδή έβαλε τις οπλές τους ανάποδα. Ο Απόλλωνας θύμωσε πολύ. Ο Ερμής ήθελε να τον εξευμενίσει. Γι' αυτό έφτιαξε - την πρώτη στον κόσμο - μια λύρα από καβούκι χελώνας και έντερα αγελάδας.\nΑδέλφια: Ποσειδών, Πλούτων ΄Ηρα, Δήμητρα, Εστία\nΠαιδιά: ΄Αρης, Ειλείθυια, ΄Ηβη, ΄Ηφαιστος\nΣύμβολα: Αετός, Νίκη, Σκήπτρο\nΤι προστάτευε: Τους ξένους, τους βασιλιάδες, τους φτωχούς, τους τίμιους\nΜύθοι: Ο Κρόνος φοβόταν μην πραγματοποιηθεί η προφητεία του Ουρανού: ένα από τα παιδιά του να του πάρει το θρόνο. ΄Ετσι κατάπινε όλα τα παιδιά του. ΄Οταν γεννήθηκε ο Δίας, η Ρέα τον έκρυψε στο βουνό ΄Ιδη στη σπηλιά Δίκτη και έδωσε στον Κρόνο να φάει μιά πέτρα αντί για το Δία. Στη σπηλιά Δίκτη ο Δίας μεγάλωνε με το γάλα μιάς κατσίκας, της κατσίκας Αμάλθειας. ΄Ηταν φόβος να ακούσει τα κλάματα του μωρού ο Κρόνος. Για αυτό οι Κουρήτες έκαναν θόρυβο χτυπώντας τις ασπίδες τους και τα σπαθιά τους. Μια μέρα καθώς έπαιζε με την Αμάλθεια της έβγαλε το κέρατο. ΄Οποιος κατείχε αυτό το κέρατο μπορούσε να έχει όλα τα καλά του κόσμου. Περιστέρια και αετοί του έφερναν φαγητό και πιοτό, αμβροσία και νέκταρ. Η νύμφη Αδράστεια του χάρισε μια μπάλα τυλιγμένη με φύλλα κισσού. ΄Οταν τη πέταγες ψηλά πριν πέσει έκανε διάττοντες αστέρες.\nΗ επαρσή του είναι φοβερή. Τίποτα δεν σκιάζει τη δύναμή του. Ευλογεί το γάμο, συντρέχει τις μητέρες να φέρουν στο φως και να αναστήσουν τα τέκνα τους.\nΗ Ταυτότητα της ΄Ηρας\nΓονείς: Κρόνος, Ρέα\nΑδέρφια: Δίας, Εστία, Δήμητρα, Ποσειδών, Πλούτος\nΠαιδιά: ΄Αρης, ΄Ηβη, Ειλείθυια, ΄Ηφαιστος\nΣύμβολα: Παγόνι, κούκος, σκήπτρο, ρόδι\nΤι προστάτευε: Το γάμο, τα παιδιά, τις γυναίκες\nΤι άλλο γνωρίζω για την ΄Ηρα: Η ΄Ηρα ζήλευε τον Δία. Επίσης κυνηγούσε τον γιό του, τον Ηρακλή, για πολλά χρόνια. Κυνηγούσε και τις μητέρες που ήθελαν να παντρευτούν το Δία. Δεν άφησε τη Λητώ, μητέρα του Απόλλωνα και της ΄Αρτεμης, να γεννήσει τα παιδιά της. ΄Εβαλε ένα τέρας, τον Πίθωνα, που δεν την άφηνε σε ησυχία. ΄Οταν κουραζόταν την έπαιρνε χρυσό αμάξι που το έσερναν παγόνια και την πήγαινε βόλτα.\nΗ Ταυτότητα του θεού Ποσειδώνα\nΑδέρφια: Δίας, ΄Ηρα, Πλούτων, Δήμητρα, Εστία\nΠαιδιά: Πήγασος, Αρείονας, Πολύφημος, Νηρέας, Πελίας και άλλα\nΣύμβολα: Τρίαινα, δελφίνι, άλογο, πεύκο\nΤι προστάτευε: Τους ναυτικούς, τη θάλασσα, και τα όντα της\nΜύθοι: Η Αθηνά και ο Ποσειδώνας μάλωναν για το ποιός θα προστατεύει την Αθήνα. Η Αθηνά έκανε δώρο στην Αθήνα τις ελιές και ο Ποσειδώνας ένα άλογο. Οι Αθηναίοι προτίμησαν την ελιά κι έτσι η Αθηνά προστάτευε την Αθήνα.\nΘέμα: Απ: Οι 12 ΘΕΟΙ Κυρ Νοε 16, 2008 9:38 pm\nΗ Ταυτότητα της 'Αρτεμης\nΓονείς: Λητώ, Δίας\nΣύμβολα: Φίδι, ελάφι, φαρέτρα, τόξο\nΤι προστάτευε: Τα ζώα, τους κυνηγούς\nΜύθοι: Η ΄Αρτεμη είχε τα γενέθλιά της. ΄Ηταν τριών ετών. Ζήτησε από τον πατέρα της, το Δία να της κάνει δώρο ένα τόξο και βέλη σαν κι αυτά που είχε ο αδερφός της ο Απόλλων. Του ζήτησε ακόμη να μην παντρευτεί ποτέ και να έχει συνοδούς νύμφες από τη θάλασσα και τη στεριά\nΗ Ταυτότητα της Εστίας\nΑδέρφια: ΄Ηρα, Δήμητρα, Πλούτων, Ποσειδών, ΄Ηρα, Δίας\nΣύμβολα: Η οικογένεια\nΤι προστάτευε: Την οικογένεια, τη φωτιά\nΜύθοι: Η Εστία υποσχέθηκε στο Δία ότι δεν θα παντευτεί ποτέ της και θα τον υπηρετεί. Ο Δίας ευχαριστήθηκε και την έκανε θεά της οικογένειας.\nΗ Ταυτότητα του 'Αρη\nΓονείς: Δίας, ΄Ηρα\nΑδέρφια: Ειλείθυια, ΄Ηβη, ΄Ηφαιστος\nΣύμβολα: Την πανοπλία, τα όπλα\nΤι προστάτευε: Τον πόλεμο\nΠαιδιά: Δείμος, Φόβος, Αρμονία\nΜύθοι: Ο Φόβος, ο υιός του ΄Αρη ήθελε να φτιάξει ένα ναό για τον πατέρα του. Τον έφτιαξε από κόκαλα νεκρών της μάχης. Του Απόλλωνα δεν του άρεσε αυτό το έργο. ΄Εφτιαξε ένα ποταμό που κατάστρεψε το βωμό. ΄Ηταν ο θεός του πολέμου. Δεν του άρεσαν οι θυσίες χωρίς αίμα.\nΗ Ταυτότητα του ΄Ηφαιστου\nΑδέρφια: ΄Αρης, Ειλείθυια, ΄Ηβη\nΠαιδιά: Ο Εριχθόνιος, ο Παλαίμονας, ο ΄Αρδαλος\nΤι προστάτευε: Τα ηφαίστεια, τη φωτιά, τους σιδηρουργούς\nΜύθοι: Ο ΄Ηφαιστος ήταν κουτσός γιατί τον έριξε από τον ΄Ολυμπο ο Δίας. Κάποτε ο ΄Ηφαιστος φιλονικούσε με την ΄Ηρα. Ο Δίας θύμωσε και τον έριξε από τον ΄Ολυμπο. ΄Εκανε μία μέρα να πέσει και κατά τη νύχτα προσγειώθηκε στο νησί Λήμνος. Οι κάτοικοι του νησιού τον περιποιήθηκαν. Το εργαστήριό του ήταν το ηφαίστειο Μόσχυλος. Οι βοηθοί του ήταν οι Κάβειροι που τους λάτρευαν στη Λήμνο.\nΣύμβολα: Σφυρί, αμόνι.\nΗ Ταυτότητα της θεάς Αθηνάς\nΓονείς: Δίας, Μήτη\nΣύμβολα: Ελιά, κουκουβάγια, φίδι, κόκορας\nΜύθοι: Ο Δίας άκουσε μια προφητεία ότι το παιδί που θα γεννιόταν μετά την Αθηνά θα τον εκθρόνιζε. Αυτός έφαγε τη Μήτη. ΄Οταν ήρθε η ώρα της γέννησης, ο Δίας είχε φοβερούς πονοκεφάλους. Φώναξε τον ΄Ηφαιστο να του ανοίξει το κεφάλι. ΄Οταν ο ΄Ηφαιστος άνοιξε το κεφάλι του Δία ξεπετάχτηκε πάνοπλη η Αθηνά μέσα από αυτό.\nΤι προστάτευε: Τους αδικημένους, τους ήρωες.\nΗ Ταυτότητα της θεάς Δήμητρας\nΠαππούς: Ουρανός, Κρόνος\nΑδέρφια: Δίας,΄Ηρα, Πλούτων, Ποσειδών\nΠαιδιά: Περσεφόνη, Πλούτος, μια κόρη (δεν αναφέρεται το όνομά της), Αρείονας\nΣύμβολα: καλάθι με καρπούς, δέμα με στάχυα, το πουλί γερανός, νάρκισσος, παπαρούνα\nΜύθοι: Ο 'Aδης απήγαγε την Περσεφόνη καθώς μύρισε ένα νάρκισσο. Της έδωσε ένα ρόδι για να ξεχάσει τη μητέρα της. Η Δήμητρα στενοχωρήθηκε πολύ. Πλανιόταν 9 μέρες και 9 νύχτες. Βρήκε καταφύγιο στην Ελευσίνα.Εκεί ανάλαβε την ανατροφή του γιού του βασιλιά Κελεού που λεγόταν Δημοφώντας. Η Δήμητρα ήθελε να τον κάνει αθάνατο. Γι'αυτό τον έτρεφε με αμβροσία και έκαιγε το θνητό σώμα του στις φλόγες. Μιά φορά τον είδε η μητέρα του παιδιού που λεγόταν Μετάνειρα. Η Δήμητρα θύμωσε και σταμάτησε τη διαδικασία αυτή. Σαν ανταπόδοση της φιλοξενίας η Δήμητρα έμαθε να καλλιεργούν τη γη. Η Δήμητρα είχε στενοχωρηθεί πολύ για την αρπαγή της κόρης της. Στη Γη προκάλεσε ακαρπία. Ο Δίας της είπε να συνεχίσει το έργο της σαν θεά της γεωργίας. Παράλληλα πρόσταξε τον ΄Αδη να αφήνει την Περσεφόνη το μισό χρόνο και τον άλλο μισό να την κρατάει. Τα δημητριακά πήραν τ' όνομά της. Τα δημητριακά είναι το σιτάρι, η σίκαλη, η βρόμη, το ρύζι, το κριθάρι και το καλαμπόκι. Οι κυριότερες γιορτές που τελούνταν προς τιμήν της ήταν τα Θεσμοφόρια, τα μεγάλα Ελευσίνια μυστήρια και τα μικρά μυστήρια που γίνονταν στο δήμο ΄Αγρα της Αττικής.\nΗ Ταυτότητα του θεού 'Aδη ή Πλούτωνα\nΓονείς: Κρόνος , Ρέα\nΓιαγιά: Γη ή Γαία\nΑδέρφια: Δίας , Ποσειδώνας , Εστία, Ήρα , Δήμητρα\nΣύμβολα: κυπαρίσσι, νάρκισσος\nΜύθοι: Ο θεός Πλούτωνας απήγαγε την κόρη της θεάς Δήμητρας την Περσεφόνη. Την πήρε στον κάτω κόσμο εκεί που βασίλευε ο Πλούτωνας (Άδης). Της έδωσε να φάει ρόδι και η Περσεφόνη ξέχασε την μητέρα της. Η Δήμητρα έκλαιγε και επειδή ήταν η θεά της γεωργίας, όλα τα φυτά ξεράθηκαν. Ο Δίας (Ζευς) έλυσε το πρόβλημα. Είπε στο θεό Άδη να αφήνει έξι μήνες την Περσεφόνη να γυρίζει στον επάνω κόσμο και τότε έχουμε άνοιξη και καλοκαίρι και η Δήμητρα χαίρεται. Τους άλλους 6 μήνες που έχουμε φθινόπωρο και χειμώνα η Περσεφόνη επιστρέφει στον κάτω κόσμο. Οι σπόροι "κοιμούνται" και η φύση φαίνεται να είναι λυπημένη γιατί λυπάται και η Δήμητρα.\nΗ Ταυτότητα του θεού Απόλλωνα\nΓονείς: Δίας, Λητώ\nΣύμβολα: τόξο, βέλη, φίδι, σαύρα, φοίνικας, λύρα, ελιά, δάφνη, γρύπας, ομφαλός, κύκνος και άλλα πολλά.\nΤι προστάτευε: τους ναυτικούς, τους κυνηγούς, τις τέχνες, τη μουσική\nΜύθοι: Η Λητώ είχε παιδιά στην κοιλιά της και έπρεπε να γεννήσει. ΄Εψαχνε πολλά μέρη αλλά δεν έβρισκε πουθενά μέρος για να γεννήσει. Γιατί η ΄Ηρα είχε κλείσει όλα τα μέρη παντού. Ο Ποσειδών λυπήθηκε τη Λητώ και μέσα στη μέση του Αιγαίου φανερώθηκε ένα νησί που ονομάστηκε Δήλος. Εκεί η Λητώ γέννησε τον Απόλλωνα και την ΄Αρτεμη. Μια μέρα ο Απόλλωνας κυνηγούσε τη Δάφνη γιατί του άρεσε, μα εκείνη δεν ήθελε να την πιάσει. Η Δάφνη παρακάλεσε τότε τη Γη να τη βοηθήσει και η Γη της είπε: "Ναι θα σε βοηθήσω" και με μιας ρούφηξε τη Δάφνη το χώμα και εκεί ακριβώς φύτρωσε ένα μυρωδάτο λουλούδι που ονομάστηκε Δάφνη. Ο Απόλλωνας το χειμώνα πήγαινε στη χώρα των Υπερβορείων και την άνοιξη επέστρεφε στην Ελλάδα κι έφερνε πάλι το φως.\nΗ Ταυτότητα του θεού Διόνυσου\nΓονείς: Δίας, Σεμέλη\nΑδέλφια: ΄Αρης, Ειλείθυια, Ήβη\nΠαιδιά: Στάφυλος, Μήδος, Πρίαπος\nΣύζυγος: Αριάδνη, Αλφεσίβοια, Αφροδίτη\nΣύμβολα: ταύρος, πάνθηρας, τράγος, κλήμα, κισσός, θύρσος\nΤι προστάτευε: τους μεθυσμένους και το αμπέλι.\n΄Ηταν ο θεός της φύσης.\nΜύθοι: ΄Ενας από τους μύθους του Διονύσου είναι ότι η Ήρα ζηλότυπη, όπως πάντα, είπε στη Σεμέλη να πει στο Δία να της παρουσιαστεί σαν αληθινός θεός με όλη του τη δόξα. Η Σεμέλη τότε το είπε στο Δία και εκείνος χωρίς να το θέλει εμφανίστηκε μπροστά της και το αποτέλεσμα ήταν να κατακαεί η Σεμέλη. Ο Διόνυσος όμως δεν είχε ετοιμαστεί ακόμα για να γεννηθεί. Τότε ο Δίας τον πήρε και τον έραψε στο μηρό του και ο Διόνυσος έγινε αθάνατος.\nΣυνοδοί του ήταν οι Σειληνοί και οι Σάτυροι. Λατρευόταν στους Δελφούς. Και απόκτησε ένα θέατρο κάτω από την Ακρόπολη της Αθήνας.\nΘέμα: Απ: Οι 12 ΘΕΟΙ Κυρ Νοε 16, 2008 9:39 pm\nhttp://img401.imageshack.us/my.php?imag ... 005jh6.png\nΉταν ο ανώτατος θεός του Ολύμπου, γιος του Κρόνου και της Ρέας, εγγονός του Ουρανού και της Γης. Αδέλφια του ήταν η Ήρα, ο Ποσειδώνας, ο Πλούτωνας, η Εστία και η Δήμητρα. Ο πατέρας του κατάπινε όσα παιδιά γεννούσε η Ρέα, γιατί φοβόταν μήπως πραγματοποιηθεί η προφητεία του Ουρανού: ότι δηλαδή κάποιο από τα παιδιά του θα του έπαιρνε το θρόνο. Η Ρέα λοιπόν κατάλαβε πως μόνο με πονηριά μπορούσε να σώσει το παιδί που τώρα είχε στα σπλάχνα της. Μόλις κατάλαβε την ώρα της , σπαργάνωσε μια πέτρα και την έδωσε στον Κρόνο. Αυτός αμέσως την κατάπιε κι εκείνη έτρεξε στην Κρήτη και γέννησε το Δία πάνω στο βουνό Δίκτη ή στο βουνό Ίδη. Αμέσως τον παρέδωσε στους Κουρήτες να τον φυλάξουν. Στις Νύμφες Αδράστεια και Ίδη ανέθεσε να τον τρέφουν με το γάλα μιας κατσίκας, της Αμάλθειας.\nΜόλις ο θεός ενηλικιώθηκε, πολέμησε εναντίον του Κρόνου και άλλων Τιτάνων και κατέλαβε την εξουσία. Η επιτυχία του βασιζόταν κυρίως στον κεραυνό, που του πρόσφεραν οι Κύκλωπες, γιατί τους είχε απελευθερώσει από τα Τάρταρα. Αυτός δεν ήταν ο μοναδικός πόλεμος για το Δία. Έκανε και δεύτερο. Αυτή τη φορά εναντίον των Γιγάντων, που είχαν επαναστατήσει, και τους νίκησε.\nΓυναίκα του ήταν η αδελφή του Ήρα. Μαζί της απόκτησε τον Ήφαιστο, τον Άρη, την Ήβη και την Ειλείθυια. Στη Δωδώνη της Ηπείρου θεωρούσαν γυναίκα του μιαν άλλη θεά, τη Διώνη. Ο Ησίοδος αναφέρει με τη σειρά εφτά γυναίκες-θεές, που μαζί τους απόκτησε πολλά παιδία : τη Μήτη, τη Θέμιδα, την Ευρυνόμη, τη Δήμητρα, τη Μνημοσύνη, τη Λητώ και τη Μαία. Άλλοι συγγραφείς αναφέρουν και άλλες θεές για γυναίκες του.\nΕπίσης πολλά παιδιά απόκτησε από ην ένωσή του με θνητές γυναίκες, όπως τη Σεμέλη, την Αλκμήνη, τη Λήδα, την Ευρώπη, τη Δανάη, την Ιώ και άλλες πολλές. Φυσικά όλες αυτές είχαν πάντοτε να αντιμετωπίσουν τη ζήλια της Ήρας.\nΟι Έλληνες πίστευαν ότι ο Δίας ήταν αρχηγός θεών και ανθρώπων, ανώτερος και ισχυρότερος από όλους. Οι άλλοι θεοί ήταν κατώτεροι από αυτόν και στη φυσική δύναμη και στο αξίωμα. Κανείς δεν είχε δικαίωμα να του αντιταχθεί. Εξουσίαζε και όλα τα φυσικά φαινόμενα. Η βροντή, η αστραπή και ο κεραυνός ήταν τα όπλα του. Πίστευαν ότι αυτός ρύθμιζε τις τύχες των ανθρώπων και τον συνέδεαν με όλες τις εκδηλώσεις της ανθρώπινης ζωής. Μόνο ένα πράγμα ήταν δυνατότερο και πάνω από αυτόν :η Μοίρα, που κανένας δεν μπορούσε να ξεφύγει από τους νόμους της.\nΣύμφωνα βέβαια με τον αρχαίο μύθο, η εξουσία του κόσμου είχε μοιραστεί σε τρία μέρη. Ο Δίας είχε πάρει το βασίλειο του αιθέρα, ο Ποσειδώνας της θάλασσας και ο Πλούτωνας του Κάτω Κόσμου. Αλλά η εξουσία του Δία εισχωρούσε και την περιοχή των άλλων δύο θεών. Εκτός από τα παραπάνω οι αρχαίοι του αποδίδανε πολλές άλλες ιδιότητες. Τον θεωρούσαν προστάτη των αδικημένων, τηρητή των όρκων, φύλακα των πόλεων, των σπιτιών, της οικογένειας, των φιλοξενουμένων, της εστίας και των ικετών. Πίστευαν ότι ήταν ιδρυτής του θεσμού της βασιλείας και ο προστάτης των βασιλιάδων, των αρχόντων και της βουλής. Ήταν ο θεός που γνώριζε όσα συμβαίνουν στις ανθρώπινες καρδιές και τις ανακούφιζε. Ήταν ο αμείλικτος τιμωρός όσων διέπρατταν κακές πράξεις, αλλά και ο εξαγνιστής των τιμωρημένων.\nΗ λατρεία του Δία ήταν εξαπλωμένη σε όλη την Ελλάδα. Τον λάτρευαν κυρίως στις υψηλές κορυφές των βουνών, πράγμα που δείχνει τη σχέση του με τα ουράνια φαινόμενα. Σημαντικός τόπος λατρείας του ήταν στη Δωδώνη, όπου γινόταν συνδυασμός με τη μαντική. Επίσης η Ολυμπία ήταν χώρος αφιερωμένος σ' αυτόν και οι Ολυμπιακοί αγώνες τελούνταν προς τιμήν του. Το ίδιο και τα Νέμεια στη Νεμέα.\nΣτην κλασική τέχνη ο Δίας εικονίζεται σαν η προσωποποίηση της γαλήνης και του μεγαλείου. Είχε υψηλό ανάστημα, μαλλιά που κυματίζουν σαν χαίτη, γενειάδα μεγαλόπρεπη.\nΣύμβολα της δύναμής του είναι ο κεραυνός, ο αετός, η Νίκη, το σκήπτρο και η αιγίδα.\nΘέμα: Απ: Οι 12 ΘΕΟΙ Κυρ Νοε 16, 2008 9:40 pm\nhttp://img379.imageshack.us/my.php?imag ... 497yk6.png\nΉταν γιος του Κρόνου και της Ρέας . Είχε αδέλφια του το Δία, τον Πλούτωνα, την Ήρα, τη Δήμητρα και την Εστία.\nΌταν ο Δίας έριξε από το θρόνο του τον πατέρα τους Κρόνο, οι τρεις αδελφοί μοίρασαν τον κόσμο μεταξύ τους. Ο Ποσειδώνας έγινε κύριος της θάλασσας και γενικά όλων των νερών. Μολονότι ο Ησίοδος τον θεωρεί μεγαλύτερο σε ηλικία από το Δία, ο Ποσειδώνας δέχεται τα πρωτεία του Δία και πάντοτε υποχωρεί στη θέλησή του.\nΚατοικούσε σ' ένα ολόχρυσο παλάτι στο βυθό της θάλασσας, στις Αιγές. Πού ακριβώς όμως φαντάζονταν οι αρχαίοι Έλληνες αυτήν την πόλη δεν ξέρουμε. Γυναίκα του ήταν η Αμφιτρίτη και μαζί της κυβερνούσε το βασίλειό του. Όλες οι θαλάσσιες θεότητες, και γενικά όσες είχαν σχέση με το νερό, ήταν υποταγμένες σ' αυτόν. Ανέβαινε και στον Όλυμπο, για να πάρει μέρος στις συνελεύσεις των θεών.\nΔεν ήταν μονάχα ο άρχοντας της θάλασσας. Ήταν και κύριος όλων των φαινομένων της. Αυτός προκαλεί θύελλες και αυτός τις κατευνάζει. Με την τρίαινά του προκαλεί τους σεισμούς και τις εκρήξεις των ηφαιστείων. Δημιουργεί νησιά, σκοπέλους και πηγές. Δίνει ευνοϊκό άνεμο στους ναυτικούς, που τους προστατεύει. Είναι προστάτης επίσης των ψαράδων.\nΑφού είναι θεός των νερών, είναι και θεός της βλάστησης. Γι' αυτό μερικοί μύθοι του έχουν σχέση με τους μύθους της Δήμητρας. Επειδή οι αρχαίοι παρομοίαζαν με άλογα τα κύματα, που ήταν εξουσιαστής τους, ο Ποσειδώνας θεωρήθηκε προστάτης των αλόγων και των ιπποδρομιών. Εξάλλου παιδιά του ήταν τα μυθικά άλογα Πήγασος και Αρείονας. Είχε και άλλα παιδιά, πολλά, άντρες άγριους και δυνατούς π.χ. τον Ανταίο, το Βούσιρη, τον Πολύφημο, τον Κύκνο, τον τρίτωνα, τους Λαιστρυγόνες, το Νηλέα, τον Πελία κ.ά. Γενικά σχετίζεται με πρωτόγονες δυνάμεις και τέρατα και καταδιώκει με αυτά όσους τον εξοργίζουν.\nΤον λάτρευαν σε πάρα πολλά μέρη της Ελλάδας, κυρίως σε ακρωτήρια και στις παραθαλάσσιες περιοχές. Η πιο σπουδαία γιορτή του ήταν τα Ίσθμια. Σ' αυτή τη γιορτή θυσίαζαν στον Ποσειδώνα κυρίως μαύρους ταύρους, αγριόχοιρους και κριάρια. Σύμβολά του ήταν το δελφίνι, το άλογο, το πεύκο, γιατί από αυτό κατασκευάζονταν τα καράβια, και προπάντων η τρίαινα. Στην τέχνη εικονίζεται σαν άντρας δυνατός, μεγαλοπρεπής, γενειοφόρος, άλλοτε με μανδύα και άλλοτε τελείως γυμνός.\nΘέμα: Απ: Οι 12 ΘΕΟΙ Κυρ Νοε 16, 2008 9:41 pm\nhttp://img299.imageshack.us/my.php?imag ... 449ue3.png\nΓονείς του είναι ο Δίας και η Ήρα, και αδελφή του η Έριδα. Θεωρούνταν ο θεός του πολέμου, σκληρός και ωμός, επιθετικός και μαχητικός, χωρίς μέτρο και φρόνηση. Αντίθετα η Αθηνά ήταν η θεά του πολέμου που διεξάγεται με μέτρο και σύνεση. Ο Άρης πάντοτε νικιόταν από την Αθηνά. Παντοτινοί συνοδοί του ήταν οι δύο γιοι του, ο Φόβος και ο Δείμος (τρόμος). Έλεγαν ότι κατοικούσε με βαρβαρικούς λαούς, όπως οι Θράκες.\nΟι αρχαίοι Έλληνες τον φαντάζονταν πελώριο στο ανάστημα, αλλά ωραίο και με φωνή που ισοδυναμούσε με τη φωνή δέκα χιλιάδων αντρών μαζί. Αγάπησε τη θεά Αφροδίτη και αυτή ανταποκρίθηκε στον έρωτά του. Αλλά ο θεός Ήφαιστος, που ήταν άντρας της αντέδρασε πολύ άσχημα απέναντί τους.\nΚυριότερο κέντρο της λατρείας του Άρη ήταν η Θήβα και οι Θηβαίοι θεωρούνταν απόγονοί του. Η παράδοση λεει ότι ο Άρης δεν αγαπούσε τις αναίμακτες θυσίες, αλλά αντίθετα τις περιφρονούσε.\nΥπήρξε ένας από τους σπουδαιότερους θεούς του Ολύμπου. Γεννήθηκε από το Δία και τη Λητώ. Δίδυμη αδελφή του είναι η Άρτεμη. Τα δυο παιδιά γεννήθηκαν στη Δήλο, νησί του Αιγαίου, που από τότε θεωρείται ιερό.\nΓια τους Αρχαίους Έλληνες υπήρξε θεός του ήλιου και του φωτός, Ο μύθος αναφέρει ότι το φθινόπωρο έφευγε και πήγαινε στη χώρα των Υπερβορείων. Την άνοιξη ξαναγύριζε πάνω σ' ένα άρμα, που το έσερναν κύκνοι.\nΕίχε σχέση με τη βλάστηση και γενικά τη γεωργία. Γι' αυτό ένα από τα σύμβολά του είναι ένα χλωρό κλαδί δάφνης. Προστάτευε τους βοσκούς και τα κοπάδια, τους κυνηγούς και τους ναυτικούς, προπάντων στα μακρινά ταξίδια. Ήταν θεός που εξάγνιζε τους ανθρώπους από τα εγκλήματα, αλλά και θεός του θανάτου, που τον προκαλούσε με το τόξο του. Παράλληλα όμως είχε τη δύναμη να εμποδίζει κάθε καταστροφή, θάνατο ή αρρώστια. Γι' αυτό ήταν θεός της ιατρικής και πατέρας του Ασκληπιού, που ήταν κι αυτός θεός της ιατρικής. Μπορούσε να ανακουφίζει και το σώμα και την ψυχή των ανθρώπων.\nhttp://img236.imageshack.us/my.php?imag ... 606gq1.png\nΘεωρούνταν και θεός μαντικός, γι' αυτό είχαν ιδρύσει πολλά μαντεία για χάρη του, σε πολλούς τόπους της αρχαίας Ελλάδας. Το σπουδαιότερο από όλα βέβαια ήταν το μαντείο των Δελφών. Εκεί στους Δελφούς οι νομοθέτες επικύρωναν τους νόμους τους μέχρι τον 5ο π.Χ. αιώνα. Γι' αυτό λογαριαζόταν και θεός που τηρεί την τάξη, επιβάλλει το σεβασμό στους νόμους και την τήρηση των όρκων.\nΉταν και προστάτης της νεότητας και σ' αυτόν αφιέρωναν οι νέοι τα μαλλιά τους, όταν τα έκοβαν για πρώτη φορά. Θεωρούνταν ακόμη και θεός της μουσικής και της ποίησης, πατέρας των Μουσών και επομένως προστάτης όλων των καλών τεχνών.\nΣύμβολα του Απόλλωνα είναι ο ομφαλός (αφαλός), η λύρα, ο τρίποδας, το τόξο και τα βέλη, ο κύκνος, το γεράκι, ο γύπας, ο κόρακας, ο γρύπας (αετός και λιοντάρι μαζί), ο λύκος, το ελάφι, ο τράγος, η κατσίκα, το κριάρι, ο ποντικός, ο βάτραχος, το φίδι, η σαύρα κ.ά. Από τα φυτά ο φοίνικας, η ελιά, τα στάχυα, κυρίως η δάφνη κ.ά.\nΟι αρχαίοι Έλληνες του είχαν αφιερώσει πολλές γιορτές, όπως τα Δήλια, τα Πύθια, τα Κάρνεια, τα Δελφίνια, τα Υακίνθια κ.ά.\nΘέμα: Απ: Οι 12 ΘΕΟΙ Κυρ Νοε 16, 2008 9:42 pm\nΉταν γιος του Δία και της Μαίας. Η μητέρα του τον γέννησε πάνω στο βουνό Κυλλήνη της Αρκαδίας. Από τη στιγμή της γέννησής του φάνηκε πόσο πονηρός ήταν. Γιατί μωρό ακόμη στα σπάργανα, έκλεψε τις πενήντα αγελάδες του Απόλλωνα από την Πιερία. Ο Απόλλωνας θύμωσε πολύ και ο Ερμής θέλησε να τον εξευμενίσει. Κατασκεύασε λοιπόν μια λύρα- την πρώτη στον κόσμο- και την χάρισε στο θεό. Για το κυρίως μέρος της λύρας χρησιμοποίησε όστρακο χελώνας και για τις εφτά χορδές της έντερα προβάτου. Με αυτό το μύθο φαίνεται η σχέση του Ερμή με τη μουσική.\nΣτην ιεραρχία του Ολύμπου δε φαίνεται να κατέχει υψηλή θέση. Συνήθως εκτελεί τις εντολές των θεών. Αντίθετα βρίσκεται πολύ κοντά σους ανθρώπους. Και οι μύθοι, που οι άνθρωποι του έχουν αφιερώσει, τον παρουσιάζουν πολύ ανθρώπινο, δηλαδή με τα ελαττώματα και τα προτερήματά τους. Έτσι οι θνητοί τον αισθάνονται οικείο και φιλικό. Γι' αυτό είναι ίσως ο λαϊκότερος θεός.\nhttp://img155.imageshack.us/my.php?imag ... 114uk2.png\nΛατρεύτηκε σε όλη την Ελλάδα, περισσότερο όμως στην Αρκαδία. Άλλωστε από κει φαίνεται ξεκίνησε η λατρεία του. Του απέδιδαν τόσες πολλές ιδιότητες, που καλύπτουν τους περισσότερους τομείς της ανθρώπινης ζωής: θεωρείται κήρυκας και αγγελιοφόρος των θεών και μεταφέρει τη θέλησή του στους θνητούς. Είναι προστάτης των βοσκών και των κοπαδιών. Γι' αυτό συχνά εικονίζεται με ένα κριάρι πάνω στους ώμους του, που ήταν το ιερό ζώο του. Προστατεύει τους οδοιπόρους, προπάντων στις μακρινές πορείες. Γι' αυτό το λόγο υπήρχαν στα σταυροδρόμια στήλες με τρεις ή τέσσερις μορφές του Ερμή(τρίμορφες ή τετράμορφες), που κοίταζαν προς τους τρεις ή τέσσερις δρόμους που διασταυρώνονταν στο σημείο αυτό. Αυτές οι στήλες ονομάζονταν Ερμαί. Όταν οι αρχαίοι έβρισκαν κάτι στο δρόμο, το απέδιδαν στον Ερμή. Γι' αυτό και το εύρημα ονομαζόταν έρμαιο. Είχε κάτω από την προστασία του τους κλέφτες και τους ληστές. Παράλληλα όμως προφύλασσε τους ανθρώπους από τους κλέφτες. Αυτός ήταν ο λόγος που κάθε νοικοκύρης τοποθετούσε μπροστά στο σπίτι του μια στήλη με ανάγλυφο τον Ερμή. Έτσι πίστευε ότι προστάτευε το σπίτι του και από τους κλέφτες και από κάθε κακό.\nΠροστάτευε εξάλλου και τους νέους που αγωνίζονταν στα γυμναστήρια. Ιδιαίτερα τους παλαιστές. Γι' αυτό στα γυμναστήρια υπήρχαν αγάλματα του (Εναγώνιος Ερμής). Δεν προστάτευε μόνο τους ατομικούς αγώνες. Προστάτευε και ολόκληρες πόλεις, όταν έκαναν σπονδές μεταξύ τους, σταματούσαν δηλαδή τον πόλεμο. Πρόσεχε αν τηρούσαν οι εμπόλεμοι τους όρους και τις συνθήκες των σπονδών.\nΜια τάξη ανθρώπων που ζούσε κάτω από την προστασία του ήταν οι έμποροι. Τότε τον ονόμαζαν Κερδώο Ερμή, δηλαδή του κέρδους. Του απέδιδαν την εύρεση των μέτρων και σταθμών, καθώς και την πονηριά που παρατηρείται στις εμπορικές συναλλαγές. Επειδή στις συναλλαγές χρειάζεται ευγλωττία και πειστική δύναμη, λατρεύτηκε σαν Αγοραίος (δηλαδή σαν θεός του εμπορίου) και έπειτα σαν Λόγιος Ερμής. Έτσι έγινε προστάτης των ρητόρων και γενικά των γραμμάτων και όσων ασχολούνται με αυτά.\nΕκτός από τα παραπάνω , του απέδιδαν και σχέσεις με τη γη. Άρα ήταν και θεός της γονιμότητας (γονιμικός) και του κάτω κόσμου(Χθόνιος). Γι' αυτό την τρίτη μέρα των Ανθεστηρίων, που ήταν αφιερωμένη στους νεκρούς, θυσίαζαν μόνο στον Χθόνιο Ερμή. Γιατί ο Ερμής ήταν και ο ψυχοπομπός του Άδη. Μετέφερε δηλαδή τις ψυχές των νεκρών και τις παρέδιδε στο Χάροντα.\nΣτην τέχνη εικονίζεται σαν άντρας δυνατός και γενειοφόρος. Φοράει ταξιδιωτικό μανδύα, πέτασο στο κεφάλι και φτερωτά σαντάλια. Κρατά ένα σκήπτρο, το κηρύκειο. Αργότερα όμως η τέχνη τον παρουσιάζει σαν νέο καλοφτιαγμένο, χωρίς γένια και συχνά βαστάει πάνω στους ώμους του ένα κριάρι.\nΘέμα: Απ: Οι 12 ΘΕΟΙ Κυρ Νοε 16, 2008 9:43 pm\nΗ θεά δεν έχει δικό της ιδιαίτερο μυθολογικό κύκλο. Όλοι οι μύθοι που μιλούν για αυτήν συνδέονται με το Δία. Αυτοί οι μύθοι την παρουσιάζουν σαν υπόδειγμα γυναίκας. Γι' αυτό θεωρείται προστάτρια του γάμου, του τοκετού και της μητρότητας. Στην Αττική της είχαν αφιερώσει το μήνα Γαμηλίωνα ( 15 Ιανουαρίου-!5 Φεβρουαρίου), που κατά τη διάρκειά του τελούνταν ι περισσότεροι γάμοι.\nΣτην τέχνη η θεά εικονίζεται μεγαλόπρεπη και επιβλητική. Φορεί στο κεφάλι διάδημα ή πόλο. Κρατάει σκήπτρο, δηλαδή σύμβολο εξουσίας, και ρόδι, που είναι σύμβολο γονιμότητας. Ο κούκος (κόκκυξ) ήταν πουλί που της είχαν αφιερώσει οι αρχαίοι και συμβόλιζε την ένωσή της με το Δία.\nΉταν κόρη του Κρόνου και της Ρέας, αδελφή του Δία. Μαζί του απόκτησε μια κόρη, την Περσεφόνη. Διάφοροι συγγραφείς της αποδίδουν και άλλα παιδιά: τον Πλούτο, μια άλλη κόρη, που αποφεύγουν να αναφέρουν το όνομά της, κι ένα άλογο, τον Αρείονα.\nΟ κυριότερος μύθος γύρω από τη Δήμητρα είναι αυτός που μιλάει για τη μεγάλη αγάπη που έτρεφε για την κόρη της Περσεφόνη. Ο Πλούτωνας, δηλαδή ο Άδης, έκλεψε κάποτε την Περσεφόνη. Η Δήμητρα πλανιόταν θλιμμένη πάνω στη γη εννιά ημέρες. Κρατούσε πυρσούς για να βλέπει και ρωτούσε όσους συναντούσε μήπως είχαν δει την κόρη της. Τέλος έφτασε στην Ελευσίνα, μεταμορφωμένη σε γριά(Γραία) και φιλοξενήθηκε στο ανάκτορο του βασιλιά Κελεού. Εκεί ανέλαβε την ανατροφή του γιου του Δημοφώντα, που θέλησε να τον κάνει αθάνατο. Γι' αυτό τον έτρεφε με αμβροσία και έκαιγε το θνητό του σώμα στις φλόγες. Την είδε όμως η Μετάνειρα, μητέρα του παιδιού, και μη ξέροντας ότι πρόκειται για θεά τρόμαξε και άρχισε να φωνάζει. Η Δήμητρα θύμωσε και σταμάτησε τη διαδικασία αυτή. Έτσι ο γιος του Κελεού έμεινε θνητός. Αλλά η Δήμητρα σαν ανταπόδοση της φιλοξενίας, δίδαξε στους κατοίκους της Ελευσίνας την καλλιέργεια της γης και τα Ελευσίνια μυστήρια.\nΣτο μεταξύ επειδή η θεά είχε αγανακτήσει για την αρπαγή της κόρης της, προκάλεσε ακαρπία, δεν άφηνε δηλαδή τίποτε να καρπίσει τη γη. Γι' αυτό το λόγο ο Δίας παρακάλεσε τη θεά να ξαναρχίσει το έργο της , σαν θεά της γεωργίας. Διέταξε παράλληλα και τον Άδη να κρατά την Περσεφόνη τρεις μήνες μόνο στον Κάτω Κόσμο. Τους υπόλοιπους εννιά να της επιτρέπει να μένει πάνω στη γη μαζί με τη μητέρα της. Έτσι κι έγινε.\nΠρος τιμήν της θεά ς Δήμητρας οι αρχαίοι Έλληνες τελούσαν πλήθος γιορτές. Οι σπουδαιότερες ήταν τα θεσμοφόρια, όπου έπαιρναν μέρος μόνο παντρεμένες γυναίκες, τα Μικρά Μυστήρια στο δήμο Άγρα της Αττικής και τα Μεγάλα Ελευσίνια Μυστήρια στην Ελευσίνα.\nΑνάλογα με το περιεχόμενο της λατρείας της ήταν και τα σύμβολα της θεάς: ένα δέμα από στάχυα, καλάθι γεμάτο καρπούς, η παπαρούνα, ο νάρκισσος, το ρόδι, το πουλί γερανός.\nΘέμα: Απ: Οι 12 ΘΕΟΙ Κυρ Νοε 16, 2008 9:44 pm\nΉταν η πρωτότοκη θυγατέρα του Κρόνου και της Ρέας, αδελφή του Δία, του Ποσειδώνα και των άλλων θεών. Ήταν η θεά της εστίας κάθε σπιτιού, που στους αρχαίους λαούς είχε ιερό χαρακτήρα. Γιατί η εστία ήταν το κέντρο της οικογένειας, εξυπηρετούσε τις καθημερινές ανάγκες και δεχόταν τις προσφορές της. Έγινε το σύμβολο της φιλοξενίας και του απαραβίαστου οικογενειακού ασύλου. Παρ' όλο που οι αρχαίοι Έλληνες πίστευαν ότι η θεά εστία παρέμεινε σε όλη τη ζωή της παρθένα, έγινε προστάτρια της οικογένειας, της κατοικίας και της φιλοξενίας. Τη λάτρευαν σε κάθε σπίτι, γιατί πίστευαν ότι αυτή εφεύρε την κατοικία. Σ΄ αυτήν πρόσφεραν τους πρώτους καρπούς των αγρών, τις λεγόμενες απαρχές των καρπών. Της αφιέρωναν επίσης μικρά μοσχάρια.\nΣε κάθε σπίτι, ακριβώς στο κέντρο, και σε σχήμα κυκλικό υπήρχε η εστία. Εκεί έκαιγε συνεχώς το ιερό πυρ. Κάθε πόλη βέβαια είχε την κοινή της εστία. Από κει έπαιρναν φωτιά όσοι επρόκειτο να εκστρατεύσουν ή ν' αποικίσουν, και μετέφεραν την ιερή αυτή φωτιά από τη μητρόπολη στη νέα πατρίδα. Αυτό έδειχνε το δεσμό που υπήρχε ανάμεσα στις δύο πόλεις.\nΟι αρχαίοι Έλληνες πίστευαν ότι κοινή εστία όλης της Ελλάδας και του κόσμου ολόκληρου ήταν η εστία των Δελφών, όπου βρισκόταν και ο Ομφαλός της γης. Αν ποτέ έσβηνε η ιερή φλόγα, θεωρούνταν πολύ κακός οιωνός. Θα έπρεπε να ξαναναφτεί απευθείας από τον ήλιο για να είναι αμόλυντη.\nΣτην τέχνη η Εστία εικονίζεται σαν μια παρθένα με μακρύ φόρεμα και πέπλο. Στο χέρι κρατά σκήπτρο, μια λυχνία ή πυρσό ή κλαδί με άνθη και καρπούς.\nΗ ωραιότερη από τις θεές. Ανήκει στους δώδεκα θεούς του Ολύμπου όπου και κατοικεί.\nΈνας μύθος τη θεωρεί κόρη του Δία και της Διώνης. Ένας άλλος υποστηρίζει ότι γεννήθηκε από τον αφρό της θάλασσας και κάποια κομμάτια από τις σάρκες του Ουρανού, όταν τον τραυμάτισε ο γιος του Κρόνος. Πάντως η λατρεία της φαίνεται ότι προέρχεται από την ανατολή και πέρασε στην Ελλάδα από την Κύπρο.\nΉταν θεά της ομορφιάς, του έρωτα και της γονιμότητας. Την ακολουθούσαν πάντοτε οι Χάριτες και οι Ώρες. Όπου περνούσε, προκαλούσε τον έρωτα. Θεοί και άνθρωποι ζητούσαν την εύνοιά της. Ο Πάρης στην Αφροδίτη χάρισε το μήλο της ομορφιάς που έριξε η Έριδα. Αυτή, για να τον ανταμείψει, τον παρακίνησε να πάει στη Σπάρτη. Εκεί γνώρισε την ωραία Ελένη, την έκλεψε κι έτσι προκάλεσε τον Τρωικό πόλεμο.\nΆντρας της ήταν ο κουτσός θεός Ήφαιστος, αλλά τον απάτησε με τον Άρη. Ο Ήφαιστος πληροφορήθηκε την απάτη από τον Ήλιο, που τα βλέπει όλα. Για να τους εκδικηθεί, περιτύλιξε το κρεβάτι τους με αόρατα δίχτυα και όταν συναντήθηκε το ζευγάρι, πιάστηκε μέσα και δεν μπορούσε να κουνηθεί. Ύστερα ο Ήφαιστος κάλεσε όλους τους θεούς κ\_να δουν το θέαμα.\nΠαιδιά της Αφροδίτης και του Άρη είναι ο Δείμος (τρόμος), ο Φόβος, η Αρμονία και ίσως ο Πρίαπος.\nΕκτός από τον Άρη η Αφροδίτη αγάπησε και τον Αγχίση, αδελφό του βασιλιά της Τροίας Πρίαμου. Από τον Αγχίση απόκτησε τον Αινεία και για χάρη του βοήθησε τους Τρώες κατά τον Τρωικό πόλεμο.\nΑγάπησε επίσης και τον Άδωνη. Όταν ο αγαπημένος της σκοτώθηκε από ένα αγριογούρουνο, η θεά παρακάλεσε το Δία να ανασταίνεται κάθε άνοιξη και καλοκαίρι και να μένει μαζί της.\nΗ λατρεία της Αφροδίτης ήταν πολύ διαδεδομένη, ιδίως στα λιμάνια, όπου τη θεωρούσαν προστάτρια των ναυτικών. Το αρχαιότερο και αρχαιότερο και σπουδαιότερο κέντρο λατρείας της ήταν η Κύπρος. Έπειτα τα Κύθηρα, η Κνίδος, η Κόρινθος, η Θήβα, η Αττική, η Σικελία και πολλά άλλα.\nΣύμβολά της είναι το περιστέρι, η μυρτιά, το ρόδο. Στα έργα τέχνης εικονίζεται σαν νέα όμορφη, άλλοτε γυμνή και άλλοτε ντυμένη, πότε να λούζεται και πότε να καλλωπίζεται. Συχνά εικονίζεται δίπλα της ο Έρωτας.\nΘέμα: Απ: Οι 12 ΘΕΟΙ Κυρ Νοε 16, 2008 9:45 pm\nΜια από τις σημαντικότερες θεές του ελληνικού δωδεκάθεου. Πατέρας της είναι ο Δίας και μητέρα της η Μήτη. Η γέννησή της έγινε με πολύ πρωτότυπο τρόπο. Ο Δίας κατάπιε τη Μήτη, μαζί με το παιδί που είχε στα σπλάχνα της, γιατί μια προφητεία είχε πει ότι ο γιος που θα γεννιόταν μετά την Αθηνά θα τον εκθρόνιζε. Όταν ήρθε η ώρα της γέννησης αναγκάστηκαν να φωνάξουν τον Ήφαιστο. Αυτός με ένα τσεκούρι άνοιξε το κρανίο του Δία, απ' όπου ξεπετάχτηκε η Αθηνά.\nΟι ιδιότητες της θεάς μπορούν να χωριστούν σε δύο μεγάλες κατηγορίες : α) σε κείνες που την παρουσίαζαν σαν θεά του πολέμου και β) σε κείνες που την παρουσιάζουν σαν θεά της των ειρηνικών τεχνών και γενικά του πολιτισμού. Ο πολεμικός της χαρακτήρας φαίνεται ότι είναι παλιότερος. Ήταν λοιπόν θεά του πολέμου, γι' αυτό φορούσε περικεφαλαία και την αιγίδα (βλ. λήμμα).Επίσης κρατούσε δόρυ και ασπίδα. Είχε πάρει μέρος στη μάχη των θεών κατά των Τιτάνων και κατατρόπωσε τον Εγκέλαδο. Στις μάχες των ανθρώπων έπαιρνε μέρος και βοηθούσε τους ήρωες. Προστατευόμενοί της ήταν ο Αχιλλέας, ο Διομήδης, ο Οδυσσέας και ο γιος του Τηλέμαχος. Αυτή εξάλλου βοήθησε τον Περσέα να σκοτώσει τη Μέδουσα. Ήταν και θεά της μουσικής που έχει πολεμικό χαρακτήρα και θεωρήθηκε εφευρέτρια του αυλού. Τον καταράστηκε όμως, όταν διαπίστωσε ότι όταν τον φυσούσε και έπαιζε, της παραμόρφωνε το πρόσωπο. Δίδαξε στους ανθρώπους να δαμάζουν τα άλογα και να ναυπηγούν πλοία. Ο Δούρειος Ίππος ήταν κάτω από την προστασία της και αυτή έδωσε οδηγίες για την κατασκευή της Αργώς.\nΕνώ όμως υπήρξε θεά του πολέμου, παράλληλα ήταν και θεά της ειρήνης. Έφερνε λοιπόν την ευτυχία στους θνητούς και προστάτευε τις πόλεις τους, ιδίως την Αττική. Για να γίνει η προστάτρια της Αττική πρόσφερε σαν δώρο το δέντρο της ελιάς, ενώ ο Ποσειδώνας που τη διεκδικούσε επίσης, είχε προσφέρει το άλογο. Γι' αυτό το λόγο η ελιά ήταν το ιερό και αγαπημένο της δέντρο. Μαζί με την ειρήνη χάριζε στους ανθρώπους και τα αγαθά, που προέρχονται απ' αυτήν. Χάριζε δηλαδή φρονιμάδα στην πολιτική και ευγλωττία στους ρήτορες. Ίδρυσε τον Άρειο Πάγο, που ήταν δικαστήριο, και θέσπισε του πρώτους νόμους. Αγρυπνούσε για την τήρηση των νόμων και για τη δικαιοσύνη. Αυτή πρωτοστατούσε στις συγκεντρώσεις του λαού. Προστάτευε τις μητέρες, την υγεία των ανθρώπων και ακόμα τους αδύνατους και τους αδικημένους. Αυτή εφεύρε και δίδαξε όλες τις γυναικείες τέχνες. Πρώτη αυτή ύφανε και κέντησε το πέπλο της Ήρας. Δίδαξε και προστάτευε και όλες τις αντρικές δουλειές. Έμαθε τον άνθρωπο να μεταχειρίζεται το άροτρο και τη φωτιά, να ζεύει τα άλογα και τα βόδια, να καλλιεργεί τη γη και να φτιάχνει καράβια. Τέλος κάθε είδος τέχνης, ανώτερης και κατώτερης αποδιδόταν σ' αυτήν. Η γλυπτική, η ζωγραφική, η αρχιτεκτονική, η κεραμική και όλες οι άλλες σχετικές ή βοηθητικές τέχνες οφείλονταν σε αυτήν.\nΗ Αθηνά δεν παντρεύτηκε ποτέ της. Έζησε πάντοτε σαν παρθένα. Γι' αυτό και οι Αθηναίοι της αφιέρωσαν τον Παρθενώνα. Προς τιμήν της τελούνταν πολλές γιορτές. Η σπουδαιότερη ήταν τα Παναθήναια. Σύμβολα της θεάς ήταν το δέντρο της ελιάς, η κουκουβάγια, ο κόκορας και το φίδι.\nΗ θεά αυτή έχει ξεχωριστή θέση ανάμεσα στις θεές του Ολύμπου. Ήταν κόρη του Δία και της Λητώς, δίδυμη αδελφή του Απόλλωνα. Στους αγώνες του Απόλλωνα εναντίον του Πύθωνα στους Δελφούς και εναντίον των παιδιών της Νιόβης, η Άρτεμη στάθηκε στο πλευρό του. Θεωρούνταν εξαιρετική κυνηγός και προστάτρια των ζώων. Έτρεχε στα βουνά και στα δάση της Αρκαδίας και της Λακωνίας με συνοδεία τις Νύμφες. Προστάτευε όλη την άγρια φύση, τα ποτάμια, τις λίμνες, τα λιβάδια και τα χωράφια. Ήταν και προστάτρια της γονιμότητας της γης, αλλά και των τοκετών, των βρεφών και των μελλονύμφων. Σ' αυτήν και στον Απόλλωνα αφιέρωναν οι νέοι τα μαλλιά τους όταν γίνονταν άντρες. Σ' αυτήν αφιέρωναν οι νέες τα παιχνίδια τους πριν από το γάμο τους. Παράλληλα ήταν και θεά του ξαφνικού θανάτου των γυναικών την ώρα που γεννούσαν. Αλλά και θεά του πολέμου τη θεωρούσαν, καθώς και θεά που προστάτευε την τήρηση των νόμων και των όρκων. Εξάλλου είχε και ιαματικές ιδιότητες, γιατί βοηθούσε τους αρρώστους να γιατρευτούν.\nΑπ' όλα όσα αναφέραμε φαίνεται η στενή σχέση της με τον αδελφό της Απόλλωνα. Αλλά όπως και αυτός είναι θεός του ήλιου, έτσι και αυτή είναι θεά της σελήνης. Ποτέ της δεν παντρεύτηκε και έμεινε για πάντα παρθένα. Ούτε ποτέ ερωτεύτηκε . Γι' αυτό τη θεωρούσαν και προστάτρια της αγνότητας όλων των παρθένων. Όσοι την ερωτεύτηκαν ή την είδαν γυμνή ή θέλησαν να την κάνουν γυναίκα τους τιμωρήθηκαν σκληρά από την ίδια τη θεά.


Μιλουτίνοφ: «Θέλω να επιστρέφω στον Ολυμπιακό μια μέρα» – THE PAPER\nΈφυγε, αλλά δεν ξεχνάει τον Ολυμπιακό – Ο Νίκολα Μιλουτίνοφ δείχνει ενθουσιασμένος με την μετακίνησή του στην ΤΣΣΚΑ, αλλά θέλει να επιστρέψει στο λιμάνι κάποια στιγμή, όπως αναφέρει σε συνέντευξή του\nΣτην ΤΣΣΚΑ τώρα, στον Ολυμπιακό ξανά στο μέλλον;\nΟ Νίκολα Μιλουτίνοφ δηλώνει χαρούμενος και ενθουσιασμένος με το νέο κεφάλαιο της καριέρας του, εκθειάζοντας τον Δημήτρη Ιτούδη και τον Αντρέι Βατούτιν. Ωστόσο, αναφέρει σε συνέντευξή του στο «Eurohoops» ότι θέλει να επιστρέψει στους «ερυθρόλευκους» μια μέρα, αλλά μεγαλύτερος ηγέτης που έχει ζήσει ο Βασίλης Σπανούλης.\n«Όλα πήγαν καλά. Θεωρώ τον Ολυμπιακό μια οικογένεια για εμένα αλλά ακόμα και στις οικογένειες κάποια στιγμή το παιδί πρέπει να φύγει από το σπίτι! Έδωσα τον εαυτό μου για αυτή την ομάδα και έχω βαθιά αισθήματα για τον Ολυμπιακό. Ήταν δύσκολο για εμένα να αποχαιρετήσω το Σ.Ε.Φ., όμως αυτό το κεφάλαιο της ζωής μου έχει κλείσει και ανυπομονώ για το καινούργιο, το οποίο ελπίζω να είναι όσο ενδιαφέρον ήταν εκείνο της Αθήνας».\nΣτο αποχαιρετιστήριο μήνυμα σου στους φίλους του Ολυμπιακού μέσω Instagram ανέφερες χαρακτηριστικά πως “δεν είναι το τέλος”. Αν κάποια μέρα έπρεπε να διαλέξεις να αγωνιστείς στον Ολυμπιακό ή την Παρτίζαν, στην τελευταία σου χρονιά πριν αποσυρθείς για παράδειγμα, ποια από τις δύο ομάδες θα επέλεγες;\nΊσως να το χωρίσεις σε δύο σεζόν, μια και μια.\nΔύσκολα για Ολυμπιακό, εύκολα για Παναθηναϊκό Αποχαιρετάνε τον Σπανούλη Ο Νίκολα Μιλουτίνοφ με επιστολή στην ΚΑΕ Ολυμπιακός ζήτησε να εξοφληθεί άμεσα, διαφορετικά θα κάνει προσφυγή, ώστε να μείνει ελεύθερος. Οι «ερυθρόλευκοι» του ξεκαθάρισαν ότι κάτι τέτοιο θα γίνει άμεσα και ότι δεν πρόκειται να πουληθεί σε άλλη ομάδα! Όπως αποκάλυψε η εφημερίδα «Live Sport», ο Σέρβος σέντερ με επιστολή στην ΚΑΕ Ολυμπιακός ζητούσε την άμεση καταβολή των δεδουλευμένων του, σε διαφορετική περίπτωση θα έκανε προσφυγή, ώστε να μείνει ελεύθερος. Κι όλα αυτά λίγες ώρες μετά τις αλλεπάλληλες αρνήσεις των Πειραιωτών στην ΤΣΣΚΑ Μόσχας που ήθελε να αγοράσει τον Σέρβο σέντερ και παράλληλα να του στρώσει χαλί με… ευρώ στα πόδια του. Η απάντηση του Ολυμπιακού Η απάντηση της «ερυθρόλευκης» διοίκησης ήταν άμεση στον Μιλουτίνοφ τον οποίο και διαβεβαίωσε ότι θα του καταβάλει τους τρεις μισθούς τις επόμενες πέντε ημέρες, ενώ του ξεκαθάρισε ότι δεν πρόκειται να πουληθεί σε καμία ομάδα. Μάνατζερ Μιλουτίνοφ: Παγκόσμιο φαινόμενο οι καθυστερήσεις Έπειτα από τα παραπάνω, ο εκπρόσωπος της εταιρείας που διατηρεί τα δικαιώμτα του Μιλουτίνοφ, Γιώργος Δημητρόπουλος, προσπάθησε να ρίξει τους τόνους. Με γραπτή του δήλωση έκανε σαφές πως η καθυστέρηση πληρωμών είναι παγκόσμιο φαινόμενο και δεν αφορά αποκλειστικά τους «ερυθρόλευκους». Ξεκαθάρισε, μάλιστα, πως ο Ολυμπιακός ορίζει την τύχη του 24χρονου άσου και πως αν ο Μιλουτίνοφ παραμείνει θα είναι 100% αφοσιωμένος στις υποχρεώσεις του «… για την ομάδα που τον πίστεψε από την πρώτη στιγμή».


Έγινε... spoil η σειρά της πρώτης τριάδας της Χρυσής Μπάλας! (pic) - Sportsking.gr\nΟ Λιονέλ Μέσι φέρεται να είναι αυτός που θα κατακτήσει τη Χρυσή Μπάλα για το 2021, με δεύτερο τον Ρόμπερτ Λεβαντόφσκι και τρίτο τον Καρίμ Μπενζεμά.\nΟλόκληρος ο ποδοσφαιρικός πλανήτης τη Δευτέρα (29/11) κινείται στον… αστερισμό της Χρυσής Μπάλας. Την περσινή σεζόν ο κορονοϊός στέρησε την ευκαιρία να πραγματοποιηθεί η ετήσια εκδήλωση, αλλά και να δοθεί το βραβείο. Ωστόσο, φέτος τα πράγματα είναι διαφορετικά και το Παρίσι θα «λάμψει» από τους σούπερ σταρ του αθλήματος που θα βρεθούν στο γκαλά. Φυσικά άπαντες αναμένουν να μάθουν σε ποιανού τα χέρια θα καταλήξει το βραβείο. Φαβορί, βέβαια, υπάρχουν. Τη δεδομένη χρονική στιγμή Λιονέλ Μέσι, Καρίμ Μπενζεμά και Ρόμπερτ Λεβαντόφσκι μοιάζουν οι τρεις επικρατέστεροι διεκδικητές.\nΓια άλλη μια φορά, όμως, το μεγάλο φαβορί φαίνεται πως είναι ο Αργεντινός σούπερ σταρ. Σαφέστατα η χρονιά που έκανε δεν θύμισε τα… μυθικά επιτεύγματα παλαιότερων ετών, αλλά έκρυβε συγκινήσεις. Ο ίδιος «κουβαλούσε» για το μεγαλύτερο μέρος της σεζόν την Μπαρτσελόνα σχεδόν μόνος του, ενώ το καλοκαίρι κατέκτησε τον πρώτο του τίτλο με την εθνική Αργεντινής. Σύμφωνα με τον Ισπανό δημοσιογράφο, Φερνάντο Μπούργος, το βραβείο θα καταλήξει στα χέρια του 34χρονου άσου, με τον ίδιος να αποκαλύπτει και την ακριβή σειρά της τελικής τριάδας.\nΝικητής ο Μέσι, δεύτερος ο Λέβα, τρίτος ο Μπενζεμά\nΑκριβώς πίσω από τον Μέσι, θα βρεθεί ο Ρόμπερτ Λεβαντόφσκι. Ο Πολωνός φορ συνεχίζει να «πυροβολεί» ασταμάτητα τις αντίπαλες εστίες τα τελευταία χρόνια, κάτι που έκανε και πέρσι. Με 48 γκολ σε μόλις 40 παιχνίδια και ρεκόρ τερμάτων στην Bundesliga (41 γκολ), ο 33χρονος οδήγησε την Μπάγερν Μονάχου στην κατάκτηση του πρωταθλήματος, του Παγκοσμίου Κυπέλλου Συλλόγων, αλλά και του γερμανικού Σούπερ Καπ. Τα επιτεύγματα του, του έφεραν ήδη δύο διακρίσεις, αφού κατέκτησε τόσο το Χρυσό Παπούτσι, όσο και το βραβείο Golden Player για το 2021.\nΣτην τρίτη θέση, σύμφωνα με τον Μπούργος, θα είναι ο Καρίμ Μπενζεμά. Ο Γάλλος άσος διένυσε μια εκπληκτική χρονιά και έκανε ό,τι περνούσε από το χέρι του για να οδηγήσει τη Ρεάλ Μαδρίτης. Ωστόσο, οι προσπάθειες του ήταν άκαρπες. Παρότι ο ίδιος σκόραρε, αλλά και δημιουργούσε σε εξαιρετικό βαθμό η «βασίλισσα» έμεινε χωρίς τίτλους. Βέβαια, ο έμπειρος επιθετικός πανηγύρισε την κατάκτηση του Nations League με την εθνική Γαλλίας, αλλά δύσκολα θα μπορούσε να διεκδικήσει το βραβείο. Γι’ αυτό, άλλωστε, και φέρεται να επέλεξε να μην παραβρεθεί καθόλου στο γκαλά.\n🚨| Messi, Lewandowski & Benzema will be on the #BallonDor, in that order. Only the official confirmation is missing. @fburgos4\n— Madrid Xtra. (@MadridXtra) November 29, 2021


Momma'sdailylife : Link Party Christmas Edition 5!\nLink Party Christmas Edition 5!\nΤρίτη σήμερα και επανερχόμαστε με την Χριστουγεννιάτικη έκδοση του Link Party μας.\nΈχουμε μπει για τα καλά σε Χριστουγεννιάτικους ρυθμούς ωστόσο σήμερα το πάρτι μας θα έχει εντελώς ελεύθερο θέμα! Δυο αναρτήσεις, όποιες θέλετε εσείς! Μην ξεχάσετε μόνο να απαντήσετε σε σχόλιο την σημερινή μας ερώτηση, η οποία είναι:\nΠριν όμως ξεκινήσουμε το σημερινό για πάμε να δούμε τι ξεχωρίσαμε από το προηγούμενο Link Party:\n1. Το Advent Calendar της Χριστίνας από το e-mama.gr!\nΧρησιμοποίησε τους κυλίνδρους από τα χαρτιά υγείας και τα μεταμόρφωσε σε ένα φανταστικό advent calendar. Extra bonus που μου έκλεψε την καρδιά η σκάλα!\n2. Μια ανάρτηση που λύνει τα χέρια σε όλες τις νοικοκυρές! Οδηγός για το εορταστικό μενού από την Αθηνά μας και το craftcooklove.gr! Προσωπικά εκτύπωσα όλες τις συνταγές!\n3. Το δεντράκι από τσόχα με τα χειροποίητα αυτοκόλλητα στολίδια του από την Ειρήνη και το mamadoistories.gr! Φανταστική απασχόληση των μικρών μας ξανά και ξανά!\n4. Το advent calendar πάνω σε χειροποίητο χριστουγεννιάτικο δέντρο από την Μαρία και το mommyjammi.gr! Χρησιμοποιεί το παιδί το advent και σου μένει και το δέντρο, αμ πως!\nΌσο προχωράει ο καιρός και πλησιάζουμε προς τα Χριστούγεννα, καταπληκτικές αναρτήσεις κατακλύζουν το διαδίκτυο! Για να δούμε τι ομορφιές θα δούμε και σήμερα:\nmylittlecosyworld 8 Δεκεμβρίου 2015 - 8:33 π.μ.\nΚαλημέρα! Μου αρέσει τα Χριστούγεννα που μαζευομαστε όλοι μαζί και μετά το φαγητό παίζουμε χαρτιά και επιτραπέζια παιχνίδια και επίσης την Πρωτοχρονιά που γύρω από το στρωμένο τραπέζι τραγουδάμε όλοι μαζί το "πάει ο παλιός ο χρόνος..." Γενικώς λατρεύω τα Χριστούγεννα! Φιλιααα\nMomma Machi 8 Δεκεμβρίου 2015 - 8:36 π.μ.\nαυτές τις οικογενειακές στιγμές ξεχωρίζω και εγώ!\nMomma Machi 8 Δεκεμβρίου 2015 - 8:35 π.μ.\nΑγαπημένη χριστουγεννιάτικη συνήθεια ή στιγμή? χμμμ δυσκολάκι! Τα Χριστούγεννα στο δικό μας σπίτι επικρατεί πανικός και ένταση. Ανήμερα γιορτάζουμε τον μπαμπά μου που μένει ακριβώς απο κάτω, οπότε γίνεται μεγάλο τραπέζι για πολλά άτομα και όλοι οι φούρνοι πανω και κάτω ψήνουν ολη μέρα. Την επόμενη μέρα γιορτάζουμε τον μαχαραγιό επομένως πάλι στις επάλξεις! Όταν όμως έρχεται το απόγευμα προς βραδάκι της δεύτερης αυτής μέρας, που οι καλεσμένοι έχουν φύγει, τα παιδιά έχουν πάρει τα δώρα του Άγιου (στο δικο μας σπίτι έρχεται Χριστούγεννα), τότε εκείνες οι στιγμές, με το τζάκι αναμμένο, τα παιδιά να παίζουν και ένα σπίτι που έχει χορτάσει γέλια και χαρές, εκείνες λοιπον οι στιγμές είναι οι αγαπημένες μου! Που εχει φύγει το άγχος, έχει τελειώσει ο πανικός και εγώ απολαμβάνω την οικογένεια μου!\nmylittlecosyworld 8 Δεκεμβρίου 2015 - 8:49 π.μ.\nΠωπω αυτό θα πει πανικός! Αυτό όμως ειναι που μένει στα παιδιά, που είναι όλη η οικογένεια μαζί, που παιρνουν δωρα και η γιορτή έχει διάρκεια!\nMomma Machi 8 Δεκεμβρίου 2015 - 8:50 π.μ.\nΝαι για τα παιδια μια χαρα είναι, για να μην σου πω πολλες χαρες μαζεμένες γιατί οποιος έρχεται τους φέρνει και απο κάτι, για εμένα όμως αυτές οι δυο μερες είναι του πανικου!φετος σκεφτομαι να παρω αδεια μετα τα χριστουγεννα γιατι μεχρι τωρα που παιρνω πριν, απλα περνανε οι μερες με το να ξεπατωνομαι να κανω γενικες!\nΑθηνά 8 Δεκεμβρίου 2015 - 9:56 π.μ.\nΑ μπράβο Μάχη μου έλυσες την απορία : σε εσάς Χριστούγεννα χμμμμ\nsophie moukidou 8 Δεκεμβρίου 2015 - 8:57 π.μ.\nΜα τι υπέροχες δημιουργίες ρε κορίτσια!\nΕγω μένω μόνο στις ιδέες και χρόνος μηδέν.\nόσο για την καλύτερη Χριστουγεννιάτικη στιγμή, σαν παιδί και εγώ λατρεύω την ανταλλαγή δώρων και τα μελομακάρονα! χαχχαχα\nMomma Machi 8 Δεκεμβρίου 2015 - 9:02 π.μ.\nαχα! για τα μελομακάρονα θα συμφωνήσω! τους κουραμπιέδες χάρισμα σας αλλά κάτω τα χέρια απο τα μελομακάρονα! αυτό με τον χρόνο, το εχουμε ολες τελικά! με έχει φάει το ξενύχτι!\nPolyanna 8 Δεκεμβρίου 2015 - 8:57 π.μ.\nΚαλημέρα :) Πωπω τώρα τι μου κανεις; Να ξεχωρίσω μια μόνο στιγμή;;;; Δύσκολο πολύ. Για να δούμε λοιπόν: Η πρώτη μέρα που στολίζεται το δέντρο και κάθομαι και χαζεύω τα φωτάκια, όταν μυρίζει το σπίτι μελομακάρονα, πρωί Πρωτοχρονιάς οι πέντε μας με σπέσιαλ πρωινό για τη γιορτή του καλού μου!\nMomma Machi 8 Δεκεμβρίου 2015 - 9:03 π.μ.\nωραιες στιγμές! αυτη ομως με το πρωινό την ξεχωρίζω!ιδίως αν το έχει φτιάξει άλλος για εμένα, έστω μια μέρα τον χρόνο!\nΛαμπρινή 8 Δεκεμβρίου 2015 - 9:16 π.μ.\nΚαλημέρα!Αγαπημένες χριστουγεννιάτικες στιγμές ε?Θα σου πω αυτή που νιώθω την μαγεία των Χριστουγέννων τόσο έντονη λες και είμαι εγώ παιδί.\nΠαραμονή Πρωτοχρονιάς πολύ αργά το βράδυ,το σπίτι έχει ησυχάσει από κόσμο και τα παιδιά έχουν πάει γα ύπνο.Το σπίτι είναι γεμάτο φαγητά στο τραπέζι και γλυκά παντού και δωράκια ανοιγμένα τριγύρω.Το τζάκι είναι ακόμα αναμμένο και κλείνω όλα τα φώτα.Φωτίζουν μόνο τα λαμπάκια στο δέντρο και η φωτιά από το τζάκι.Πίνω ένα ποτάκι σιγά σιγά και κρυφοκοιτάζω να έχουν κομηθεί για τα καλά τα κορίτσια.Η μαγεία υπάρχει ήδη παντού μες στο σπίτι αλλά και στα όνειρα των παιδιών!Είναι η στιγμή που θα βάλω τα δώρα του Αγιου Βασίλη κάτω από το δέντρο και θα γεμίσω τις κάλτσες με γλυκά.Και νιώθω αυτή τη στιγμή τόσο έντονα την χαρά τους και όλα τα συναισθήματα που θα νιώσουν το πρωι που θα ξυπνήσουν.Και μετά φωτογραφίζω αυτήν την μαγεία όσο μπορώ για να μείνει για πάντα αυτή η ανάμνηση όχι μόνο στο μυαλό αλλά και στο χαρτί.Είναι μεγάλες πια και ξέρουν...όμως τους ρώτησα μια φορά,θέλετε να υπάρχει,θέλετε να πιστεύετε?Και μου είπαν όλες ναι!!!Τότε υπάρχει τους είπα!Και έτσι συνεχίζουμε και δημιουργούμε μαγεία,γιατί αυτό είναι τα Χριστούγεννα.Πίστη και μαγεία!♥\nMomma Machi 8 Δεκεμβρίου 2015 - 9:24 π.μ.\nΕμένα γιατί αργείς να με υιοθετήσεις θα μου πεις???\nΛαμπρινή 8 Δεκεμβρίου 2015 - 9:51 π.μ.\nΕσύ πιστεύεις στον Άγιο Βασίλη μικρό μου???\nMomma Machi 8 Δεκεμβρίου 2015 - 9:51 π.μ.\nΑθηνά 8 Δεκεμβρίου 2015 - 9:54 π.μ.\nΚαι εγώ πιστεύω τα έχουμε πει αυτά!!!\nΛαμπρινή 8 Δεκεμβρίου 2015 - 11:36 π.μ.\nΤότε ετοίμασε τα χαρτιά!χοχοχο\nMary Liodou 8 Δεκεμβρίου 2015 - 9:24 π.μ.\nΓια να είμαι ειλικρινής όσο χαρούμενη και ενθουσιώδης και αν δείχνω τα Χριστούγεννα με πιάνει φοβερή μελαγχολία και ένας από τους λόγους είναι γιατί αυτή την περίοδο δουλεύω περισσότερο από κάθε άλλη φορά...Παλιότερα και επί δέκα χρόνια ως υπεύθυνη λογιστηρίου, περίμενα με τρόμο τον Δεκέμβριο και τώρα τα τελευταία χρόνια στην επιχείρηση του συζύγου όπου με το συνεχές ωράριο "τα βλέπουμε ΟΛΑ"! Σε κάθε περίπτωση εγώ προσπαθώ να βάλω στο Mood την οικογένεια από τον Νοέμβριο διότι μέσα στις γιορτές λίγο χανόμαστε. Αγαπημένη μου συνήθεια είναι να στολίζουμε το δέντρο όπως και από μικρό παιδί καθώς και η στιγμή που ανοίγουμε τα δωράκια μας! Τα φιλιά σε όλες και καλές γιορτές να έχουμε! Αγαπητή μου Μαχη ευχαριστώ θερμότατα για την αναφορά σου στο χριστουγεννιάτικο δέντρο αντίστροφης μέτρησης! Σε ευχαριστώ...\nMomma Machi 8 Δεκεμβρίου 2015 - 9:27 π.μ.\nΗ αλήθεια είναι πως για κάποια επαγγέλματα είναι δύσκολες οι γιορτές! και εγώ μελαγχολώ, περισσότερο γιατί σκέφτομαι όλους αυτούς τους ανθρώπους που δεν έχουν ούτε τα προς το ζην, για να βγάλουν την καθημερινότητα, πόσο μάλλον να κάνουν γιορτές. Εκεί με πιάνει τρομερή στεναχώρια! και δυστυχώς όσα και να κάνεις σε προσωπικό επίπεδο, ποτε δεν είναι αρκετα. Υπάρχει πολυ δυστυχια και πεινα ολογυρα μας πια\nClelia - Νεράιδες και Δράκοι 8 Δεκεμβρίου 2015 - 9:46 π.μ.\nΑχ Μάχη μου δύσκολα μας βάζεις! Πως να ξεχωρίσουμε μόνο μια στιγμή ανάμεσα σε τόσες ονειρεμένες! Παρόλα αυτά η πιο ιδιαίτερη είναι η στιγμή που βρίσκουν τα παιδιά τα δώρα κάτω από το δέντρο το πρωινό της Πρωτοχρονιάς! Η έξαψη τους και η λάμψη στα μάτια ... η αγωνία για των άγιο Βασίλη κορυφώνεται μέσα σε αυτά τα λεπτά, που ελέγχουν τις πατημασιές του στο τζάκι και βλέπουβ το μισοφαγωμένο του μπισκότο! Και φυσικά η απίστευτη χαρά όταν βλέπουν ότι τους έφερε ότι ακριβώς ζήτησαν!\nΕγω φετος λεω να τα παιδεψω! επειδη εχουν μαθει πια δεν ακολουθουν τις πατημασιες απλα τρεχουν κατευεθειαν κατω απο το δεντρο, επομενως λεω να κρυψω τα δωρα αλλου χιχιχι!\nΑθηνά 8 Δεκεμβρίου 2015 - 9:53 π.μ.\nΚορίτσια απορία: πότε έρχεται σε εσάς ο Άγιος Βασίλης ;;; σε εμένα μικρή έρχοταν τα Χριστούγεννα αλλά ο Γιάννης επιμένει ότι πρέπει να έρχεται Πρωτοχρονιά .... πολύ πολύ προβληματισμένη...\nΑθηνά 8 Δεκεμβρίου 2015 - 9:51 π.μ.\nΚαλημέρα σε όλη την παρέα!! Καταρχήν Μάχη σε ευχαριστώ πολύ πολύ για την αναφορά!! Η αγαπημένη μου συνήθεια των Χριστουγέννων είναι να μαγειρεύω και να φτιάχνω γλυκά all day long !! Η αγαπημένη μου στιγμή είναι την ημέρα των Χριστουγέννων όταν μαζευόμαστε οικογενειακά και ανταλλάζουμε δώρα και τρώμε όλοι μαζί! Δεν το αλλάζω με τίποτα !!\nMomma Machi 8 Δεκεμβρίου 2015 - 9:54 π.μ.\nΕμένα αντιθετα το μαγείρεμα για πολλά άτομα, με αγχώνει μέγιστα! μήπως να κάνουμε xmas μαζί?\nΝαι φυσικά κάτι θα κάνουμε και για σένα Μάχη μου οπωσδήποτε....\nΚατερινα Δ.-Χ. 8 Δεκεμβρίου 2015 - 10:11 π.μ.\nΌλες οι μέρες των Χριστουγέννων έχουν κάτι που λατρεύω... Μου αρέσει πάρα πολύ η διαδικασία της γαλοπούλας, από την παραμονή, καρύκευμα, γέμισμα, μοσχοβολιές και μπαχαρικά. ΄Άλλη αγαπημένη στιγμή είναι η ώρα που βγάζουμε φωτογραφίες με τα καλά φορέματα των παιδιών μπροστά στο τζάκι... Άλλη επίσης αγαπημένη συνήθεια είναι την παραμονή της Πρωτοχρονιάς, που ετοιμάζω μαζί με την Κωνσταντίνα τη βασιλόπιτα! Και φυσικά τα τραπεζώματα με αγαπημένους συγγενείς και φίλους! Πολλά είπα ε;; Τι να κάνουμε, αυτή η γιορτή είναι μαγική!\nΧαίρομαι πάρα πολύ που πήρα μέρος επιτέλους κι εγώ στο λινκ πάρτυ, τόσες βδομάδες το παλεύω! Φιλάκια Μάχη μου!\nMomma Machi 8 Δεκεμβρίου 2015 - 10:48 π.μ.\nΚαι εγώ χαίρομαι που τα κατάφερες! Καλά μόνο εγώ αγχώνομαι για τα μαγειρέματα? απαπαπαπα όλες οι χρυσοχέρες εδώ είναι! να κάνουμε μαζί χριστουγεννα βρε παιδια, εσείς θα μαγειρεύετε καιεγώ θα δοκιμάζω :)\nΚατερινα Δ.-Χ. 8 Δεκεμβρίου 2015 - 12:28 μ.μ.\nΧαχα το μόνο που δεν μπορώ είναι το συμμάζεμα μετά, αλλιώς δώσε μου κατσαρόλες! Να συνεννοηθούμε με την Αθηνά, δυο ταπερακια να στα στείλουμε! Χιχι!\nΚατερινα Δ.-Χ. 8 Δεκεμβρίου 2015 - 12:36 μ.μ.\nevi sachinidou 8 Δεκεμβρίου 2015 - 10:19 π.μ.\nΜάχη μου αυτά που ξεχώρισες από το προηγούμενο λινκ παρτι τα είχα ξεχωρίσει καιε γώ!!!!!!!!!!!!!!!!!!!!!!!!τώρα όσον αφορά την ερώτηση...η δικιά μου αγαπημένη στιγμή είναι το χριστουγεννιατικο τραπεζι που ετοιμαζει η μαμα μου...εκεινη την ημέρα τρώμε όντως σαν βασιλιάδες πλούσιοι..δεν λέιπει τίποτα από το τραπέζι και όλα είναι άψογα συνδυασμένα και περιποιημένα!!!!!!!!...μετά ακολουθεί το άνοιγμα των δώρων όλης της οικογένειάς μου , αδέρφι ΜΟΥκαι ανίψια μου και γίνεται το απόλυτο πανηγύρι!!!!!!!!...είμαστε και φωνακλάδες μας ακούει όλο το χωριό!!!χιχιιχιχι!!!!!!!!πολλά φιλιά σε όλες!!ότι έχω δει ως τώρα είναι φοβερό!!!Μπράβο σας ομαδούλα!!!!!!!!!!!!\nαχαχα φωνακλάδες όπως κάθε ελληνική οικογένεια! ας περνάμε καλά τώρα που μπορούμε ακόμη!\nMissionary Athome 8 Δεκεμβρίου 2015 - 10:36 π.μ.\nΩραίες χριστουγεννιάτικες αναρτήσεις!! Εγώ λατρεύω την στιγμή που τα μικρά μου ανοίγουν τα δώρα!Πως κάθε χρόνο ελπίζουν πως δεν θα κοιμηθούν και θα πετύχουν τον Αγιο Βασίλη την ώρα που φτάνει!!Και αν και ποτέ δεν τον έχουν δει, είναι ευτυχισμένα με τα δώρα ! Λατρεύω επίσης το σπίτι στολισμένο και είμαι από τους τελευταίους που ξεστολίζουν! Καλές δημιουργικές μέρες σε όλες :)\nMomma Machi 8 Δεκεμβρίου 2015 - 10:49 π.μ.\nαα και εγώ ξεστολίζω αργά! στολίζω πάντα γύρω στις 20/11 γιατί θέλω να είναι στολισμένα για την γιορτή της Κατερίνας μου και ξεστολίζω μετά τις 7/1!\nChristina Makri 8 Δεκεμβρίου 2015 - 11:15 π.μ.\nΚαλημέρα Μαχούλα, αγαπημένη μου συνήθεια εκτός από την προετοιμασία είναι το Χριστουγεννιάτικο τραπέζι για 40-50 άτομα, συνήθεια που έχει καθιερωθεί και λόγω της γιορτής μου τα τελευταία 20 χρόνια. Καλή συνέχεια σε όλες και φιλάκια!\nMomma Machi 8 Δεκεμβρίου 2015 - 12:10 μ.μ.\nΤόσα άτομα μαζευόμαστε και εμείς, γι αυτό λέω ότι αγχώνομαι, αν θα φτάσει το φαγητό, αν θα αρέσει το φαγητό, αν θα προλάβω! είναι δύσκολο με μικρά παιδιά αλλά απο την άλλη αυτές οι μέρες έτσι είναι!\nΙΩΑΝΝΑ MPISKOTOUPOLI 8 Δεκεμβρίου 2015 - 11:37 π.μ.\nΚαλημέρα!!!Λατρεύω τα Χριστούγεννα!!!Αγαπημένες στιγμές,να καθόμαστε στα σκοτεινά,μόνο με τα φωτάκια του δέντρου,ενώ λατρεύω και όταν τραγουδάμε το πάει ο παλιός ο χρόνος!!!\nΤελικά πολλοί το τραγουδάτε αυτό! θα το δοκιμάσω και εγώ!\nDespinas Studio 8 Δεκεμβρίου 2015 - 11:56 π.μ.\nΜε μία παλιά και μια καινούρια ανάρτηση, συμμετέχω στο πάρτι!\nΗ αγαπημένη μου συνήθεια είναι όταν καταφέρνω να πάω στο χωριό όπου μαζευόμαστε όλο το σόι και περνάμε υπέροχα (εκτός από τη θεία μου που ξεθεώνεται για να τα ετοιμάσει όλα). Ευτυχώς φέτος θα πάμε και πάλι!\nMomma Machi 8 Δεκεμβρίου 2015 - 12:11 μ.μ.\nΔυστυχώς θα χωθεί η θεία και πάλι αχαχαχαχα! Καλά να περνάτε Δεσποινα! είμαι σίγουρη οτι η θεία το απολαμβάνει!\nΓιώτα Λημ 8 Δεκεμβρίου 2015 - 11:59 π.μ.\nΚαλημέρα!!! Γιόμισε η οθονη μου χριστουγεννα!!!!!!!ΤΈΛΕΙΑΑΑΑΑΑΑΑΑΑΑΑΑΑΑΑΑΑΑΑΑΑ!\nMomma Machi 8 Δεκεμβρίου 2015 - 1:57 μ.μ.\nEleana-My Home My Memories 8 Δεκεμβρίου 2015 - 12:03 μ.μ.\nΔεν ξέρω αν έχω αγαπημένη μία μόνο συνήθεια.. Νομίζω πως όλες αυτές τις μέρες τις αγαπάω πολύ και τις περιμένω πως και πως!! Σίγουρα μου αρέσει όταν καθόμαστε στο σπίτι το βράδυ των Χριστουγέννων και βλέπουμε ταινίες και νομίζεις πως από κάπου θα ξεπροβάλλει ο Santa!! :)) Και πάντα θέλω την παραμονή των Χριστουγέννων ή την επομένη στις 26 μία βόλτα για καφέ στην πόλη που είναι όλα στολισμένα και ακούγονται τραγούδια!! Φιλιααα!!\nMomma Machi 8 Δεκεμβρίου 2015 - 1:58 μ.μ.\nα ναι! και οι βολτες στην πολη είναι υπέροχες αυτή την περίοδο!\nM Koutsom 8 Δεκεμβρίου 2015 - 1:14 μ.μ.\nΚαλημέρα και καλή εβδομάδα Μάχη μου! Νομίζω όλες οι στιγμές των Χριστουγέννων και της Πρωτοχρονιάς είναι μαγικές, αγαπημένες...λατρεύω όταν μαζευόμαστε στο γιορτινό τραπέζι, το άνοιγμα των δώρων με όλη την οικογένεια και τα παιδιά, επίσης αγαπώ τη στιγμή που φτιάχνω τα γλυκά μας...αγαπώ τα Χριστούγεννα και την Πρωτοχρονιά και νιώθω σαν να είμαι ακόμα παιδί! Φιλιά\nMomma Machi 8 Δεκεμβρίου 2015 - 1:59 μ.μ.\nΠαντως φετος λεω να μου παρω και εμενα ενα δωράκι και να το αφησω κατω απο το δεντρο για να δω την εκπληξη μου οταν το ανοιξω αχαχαχα!\nΔέσποινα Δεσποινάκι 8 Δεκεμβρίου 2015 - 1:15 μ.μ.\nΚαλησπέρα!!! Αγαπημένη μου στιγμή είναι όταν μαζευομαστε στο τραπέζι οικογενειακά!!!\nΚαι εμένα αυτή είναι! αρκεί να μην μαγειρεύω εγώ αχαχαχα\nZina Z 8 Δεκεμβρίου 2015 - 2:38 μ.μ.\nta kalanta!!! ε ναι...ειμαι απο τις μαζοχες που ξυπναω πρωι πρωι και περιμενω παιδακια...και ανοιγω παντα! :)\nMomma Machi 8 Δεκεμβρίου 2015 - 2:50 μ.μ.\nιιιιι (αλα ζουμπουλία) το χειροτερό μου! δεν μου φτάνουν τα δικά μου που τα τραγουδάνε μέρες πριν, οταν έρχονται και ξένα παιδακια τα τραγουδάνε και με αυτά (μεχρι εδώ ωραια) και μετα κλαίνε που φύγανε τα παιδάκια και μέχρι να ρθουν τα επομενα!! εξτρα μπονους: κάθε φορα που δίνουμε λεφτά στα ξένα παιδάκια πρέπει να δίνουμε και στα δικά μας γιατί τραγούδησαν και αυτά (μας τα τρώνε με τρόπο απο τώρα αχαχααχα)\nKaterina Konstantinou 8 Δεκεμβρίου 2015 - 2:42 μ.μ.\nΚαλησπέρα και από μένα! Εε θέλει και ερώτημα! Όταν στολίζουμε το δέντρο και φυσικά όταν ανοίγουμε τα δώρα του Άγιου Βασίλη χιχιχι!\nMomma Machi 9 Δεκεμβρίου 2015 - 8:00 π.μ.\nΑχ αυτά τα δώρα! εμένα πάντα με ξεχνάει ο άγιος! μάλλον δεν είμαι καλό παιδί!\nvoula&efsta 8 Δεκεμβρίου 2015 - 4:56 μ.μ.\nΚαλησπέρα!Εμάς αγαπημένη συνήθεια είναι να στολίζουμε το δέντρο τελευταία εβδομάδα του Νοέμβρη.Μικρές λεπτομέρειες της συνήθειας αυτής είναι ότι ο μπαμπάς στο τέλος βάζει το αστέρι,κλείνουμε τα φώτα και ανάβει τα φωτάκια,και χειροκροτάμε και γελάμε...(μας ακούει όλ γειτονιά ότι στολίσαμε...)¨αλλη συνήθεια που αγαπώ είναι με χαμηλό στολισμό καθόμαστε κοντά στο δέντρο και διαβάζουμε παραμύθια!!\nvoula&efsta 8 Δεκεμβρίου 2015 - 10:23 μ.μ.\nμε χαμλο φωτισμο εννοουσα\nVarvara Vlachou 8 Δεκεμβρίου 2015 - 5:10 μ.μ.\nΜάχη μου σ'ευχαριστώ πολύ για την αναφορά σου, και για τη φιλοξενία!!!\nΕμένα μια στιγμή που ξεχωρίζει πάντα μέσα μου είναι τη Παραμονή Πρωτοχρονιάς!\nΔυστυχώς όμως έχω δύο χρόνια να το ζήσω! Παραμονή Πρωτοχρονιάς λοιπόν, στο χωριό μου τη Καρυά Λευκάδας βγαίνει ο Μουσικοφιλολογικός Όμιλος "Απόλλων" και λέει τα κάλαντα από σπίτι σε σπίτι σε όλο το χωριό! Κάθε φορά συγκινούμαι,μου αρέσει πολύ! Αλλά δυστυχώς έχω να πάω δύο χρόνια Χριστούγεννα στο Χωριό!\nΣήμερα δε θα σεμμετέχω στο link party! Δεν εχω προλάβει να ανανεώσω τις αναρτήσεις μου!φιλιά...\nMomma Machi 9 Δεκεμβρίου 2015 - 7:57 π.μ.\nΕύχομαι φέτος να τα καταφέρεις και να δεις από κοντά τα κάλαντα του Ομίλου!\nVarvara Vlachou 9 Δεκεμβρίου 2015 - 11:56 π.μ.\nΕυχαριστώ πολύ,αλλά δυστυχώς ούτε φέτος θα παμε...\nΤριανταφυλλένια 8 Δεκεμβρίου 2015 - 8:58 μ.μ.\nΗ αντίστροφη μέτρηση όταν φεύγει ο χρόνος!!\nMomma Machi 9 Δεκεμβρίου 2015 - 7:58 π.μ.\nΝαι ε? δεν το είχα σκεφτεί ποτέ σαν ξεχωριστή στιγμή, ίσως γιατί τρέχω να κατεβάσω τον διακόπτη όταν οι άλλοι μετράνε αντίστροφα!\nαννα παπαδπουλου 8 Δεκεμβρίου 2015 - 9:31 μ.μ.\nOTAN AΛΛΑΖΕΙ Ο ΧΡΟΝΟΣ ΑΝΤΑΛΛΑΣΟΥΜΕ ΦΙΛΙΑ ΕΥΧΕΣ ΔΩΡΑ ΚΑΙ ΚΟΒΟΥΜΕ ΤΗΝ ΒΑΣΙΛΟΠΙΤΑ.!!!!!!!!!!!!!!!!!\nMomma Machi 9 Δεκεμβρίου 2015 - 8:01 π.μ.\nΕγώ όπως είπα ήδη εκείνη την ώρα τρέχω!\nevonita 9 Δεκεμβρίου 2015 - 12:10 π.μ.\nπολύ όμορφα πραματάκια-δημιουργίες!!! αγαπημένη συνήθεια να τρώω μελομακάρονα!!!! :) φιλάκια πολλά!\nMomma Machi 9 Δεκεμβρίου 2015 - 8:02 π.μ.\nωω φιλενάδα παχυντική συνήθεια αλλά όντως αγαπημένη! τους κουραμπιεδες τους χαρίζω στους άλλους, τα μελομακάρονα όμως οχι!\nevonita 9 Δεκεμβρίου 2015 - 11:33 μ.μ.\nαχ και γω το ίδιο, δε μου αρέσουν καθόλου!!! χαχαχα...ευτυχώς που έχω καλό μεταβολισμό, αλλιώς θα σου λεγα πως θα χα γίνει!! χαχαχα... φιλάκια!!!\nemama christina 9 Δεκεμβρίου 2015 - 11:00 π.μ.\nΚαλημέρα! Δεν σας πρόλαβα χθες καθώς είναι όλοι άρρωστοι στο σπίτι και τρέχω και δεν προφταίνω. Ήρθα όμως να σας διαβάσω σήμερα.\nΑγαπημένη στιγμή...όλες!! Θα ξεχωρίσω την ώρα που χουχουλιάζω μεσημέρι με τα παιδάκια μου αγκαλίτσα βλέποντας χριστουγεννιάτικες ταινίες, μια και όλο το χρόνο 7 μέρες την εβδομάδα δουλεύω μεσημέρι και δεν έχω αυτήν την πολυτέλεια. Α! και οι γιορτές. Εμείς γιορτάζουμε και οι 4 μέσα σε 20 μέρες, οπότε χορταίνουμε τραπεζώματα. Ιδέες για συνταγές θέλω από ότι καταλαβαίνετε!!! Πέρσι με έσωσε η Αθηνά.\nΣ'ευχαριστώ Μαχούλα που με "ξεχώρισες" ειδικά με αυτό το ημερολόγιο που το αγάπησα πολύ μια και ήταν το πρώτο μου! Φιλιά!\nMomma Machi 10 Δεκεμβρίου 2015 - 8:59 π.μ.\nΠεραστικά σας Χριστίνα μου! αχ και αυτες οι ωρες που αναφέρεις είναι μοναδικές! γενικά αυτό το slow down περιμένουμε όλοι!\nmama Irini 10 Δεκεμβρίου 2015 - 8:56 π.μ.\nΜε μια μικρή... χρονοκαθυστέρηση μιας και για λίγες ημέρες ήμουν "εκτός λειτουργίας" ήρθα να ευχαριστήσω και εγώ, με τη σειρά μου, για την αναφορά σου στις διαλεχτές συμμετοχές της προηγούμενης εβδομάδας.\nΚαι να θαυμάσω για ακόμα μια φορά τόσες μαζεμένες super x-mas αναρτήσεις, και ας ήταν το θέμα σας κατά τα λοιπά ελεύθερο!!!!\nMomma Machi 10 Δεκεμβρίου 2015 - 9:00 π.μ.\nΕλπίζω να ήσουν εκτος λειτουργίας για να ξεκουραστείς στην κατάστασή σου!ναι είδες? ελεύθερο θέμα και όλα χριστουγεννιάτικα αχαχα,λες να το καθιερώσω?\nKiki Aposeki 10 Δεκεμβρίου 2015 - 11:16 μ.μ.\nΜαχούλα μου, νομίζω πως όλες οι συνήθειες αυτών των ημερών είναι ιδιαίτερα αγαπημένες!! Πώς να ξεχωρίσω κάποια; Πάντως οι επιλογές σου για τις χριστουγεννιάτικες αναρτήσεις είναι όλες εξαιρετικές!!!Μπράβο σου και μπράβο σε όλα τα κορίτσια!!!\nΜαρία Έλενα 12 Δεκεμβρίου 2015 - 3:39 μ.μ.\nΌμορφες χριστουγεννιάτικες αναρτήσεις.


Ευρυδίκη: "Ήταν πάρα πολύ ωραία η μέρα του γάμου μας" (video) | Patras Events\n12 Ιαν 2020 Sun, 12 Jan 2020 00:39:00 +0200 00:39 Patras Events\n"Το πρώτο μήνυμα του Bob ήταν μελετημένο"\nΤην Ευρυδίκη υποδέχθηκε, το βράδυ της Παρασκευής, ο Θέμης Γεωργαντάς στο “After Dark”. Η τραγουδίστρια, η οποία δεν εμφανίζεται συχνά σε τηλεοπτικές εκπομπές, μίλησε μέσα σε όλα για την προσωπική της ζωή όταν στο στούντιο βρέθηκε και ο σύζυγος της, Bob Katsionis!\nΣτην πρώτη τους κοινή συνέντευξη μετά τον γάμο τους το καλοκαίρι, η Ευρυδίκη και ο Bob αναφέρθηκαν στην απίστευτη ιστορία που τους οδήγησε στα σκαλιά της εκκλησίας. Πώς από fan της τραγουδίστριας… ο Bob έγινε ο σύζυγός της;\n“Το πρώτο μήνυμα του Bob ήταν μελετημένο! Καθένας που θα το διάβαζε δεν θα έμενε αδιάφορος” σημείωσε χαρακτηριστικά η Ευρυδίκη για τον αγαπημένο της. “Χρησιμοποίησε τις φράσεις που έπρεπε”.\nΥπήρχε, ωστόσο, κάτι που προβλημάτισε την τραγουδίστρια σχετικά με τον σύζυγο της; “Το μόνο που σκεφτόμουν ήταν η ηλικία του, γιατί τον περνάω 9 χρόνια και είμαι λίγο συντηρητική σε αυτά. Μετά όμως ξεκίνησε αυτό να συμβαίνει και δεν μπορούσα να κάνω τίποτα. Αυτό είναι. Είναι ο άνθρωπος της ζωής μου, ο άντρας της ζωής μου”.\n“Ήταν πάρα πολύ ωραία η μέρα του γάμου μας, συγκινητική γιατί έβλεπα το 23χρονο πια παλληκάρι μου να είναι δίπλα, να οδηγεί και γω να βιάζομαι να μην αργήσουμε. Το ότι μου άνοιξε την πόρτα και με βοήθησε με το νυφικό, ήταν καταπληκτικό” πρόσθεσε, επίσης, με χαμόγελο η τραγουδίστρια.\nΗ Ευρυδίκη παντρεύτηκε με τον αγαπημένο της Μπομπ Κατσιώνη (φωτο)\nΗ Ευρυδίκη παντρεύεται και το «έκαψε» στο μπάτσελορ πάρτι με τους φίλους της (pics+video)\nΕλισάβετ Μουτάφη: "Μου έχουν προτείνει να κάνω τηλεοπτική εκπομπή" (video)


Η απάντηση του Ορειβατικού Συλλόγου Άμφισσας για το “Κόκκινο Χούμα” | ΠΑΡΑΤΗΡΗΤΗΡΙΟ ΜΕΤΑΛΛΕΥΤΙΚΩΝ ΔΡΑΣΤΗΡΙΟΤΗΤΩΝ\n« To κυάνιο στη μεταλλουργία χρυσού και σε άλλες βιομηχανίες\nΤhey say Mine, we say Ours! Πορεία Πρωτομαγιάς κατά των μεταλλείων στη Ν. Ζηλανδία »\n29 April, 2010 by antigoldgreece\nΜε κάποια καθυστέρηση, δημοσιεύουμε την απάντηση που στάλθηκε στα τοπικά μέσα ενημέρωσης της Φωκίδας από τον Ορειβατικό Σύλλογο Άμφισσας (OΣΑ) , σχετικά με την S&B και την εξόρυξη στο “Βλαχοθανάση- Κόκκινο Χούμα”. Από το www.lidoriki.com.\nΟ επί μία 25ετία μοναχικός, ανιδιοτελής, κατά μέτωπο αγώνας του ΟΣΑ και οι επιτυχίες του σε δικαστικούς αγώνες κατά των μεταλλευτικών εταιριών, οι οποίες λειτουργώντας με καταστροφικό και ανεύθυνο τρόπο, λεηλατούν και ξεκοιλιάζουν τα σπάνιας ομορφιάς βουνά της Φωκίδας, υποβαθμίζουν τον νομό μας, αποκλείουν την όποια προοπτική ανάπτυξης του τόπου μας πλην της μεταλλευτικής και κρατούν όμηρους, με τις γνωστές τακτικές τους των χορηγιών, τις τοπικές κοινωνίες και τους τοπικούς άρχοντες, αποτελεί την πλέον κατάλληλη απάντηση σε λιβελογραφήματα νεόκοπων «ενεργών» πολιτών. Αυτών, που στο διάστημα των 70 και πλέον χρόνων της εξόρυξης βωξίτη στην Φωκίδα, η μόνη «κραυγαλέα ενέργεια» που έχουν να επιδείξουν είναι το αγνάντεμα από το καφενείο του χωριού τους της καταστροφής της Γκιώνας και της εξαφάνισης σχεδόν από τον χάρτη του χωριού των Καρουτών, λόγω της εκτεταμένης μεταλλευτικής εκμετάλλευσης.\nΗ παρούσα απάντησή μας έχει ενημερωτικό χαρακτήρα και είναι συνέχεια της από 14-04-2010 επιστολής μας, η οποία απευθύνετο προς την «S&B Βιομηχανικά Ορυκτά» και η οποία δόθηκε από μας τους ίδιους προς δημοσίευση στον τοπικό τύπο συγχρόνως με την αποστολή της προς την εταιρία:\nΜετά την Προσωρινή Διαταγή Αναστολής της εξόρυξης βωξίτη στη θέση «Βλαχοθανάση Α7» στις Καρούτες της Γκιώνας, που επιδιώξαμε εμείς μαζί με τον νεοσύστατο Σύλλογο Καρουτιανών «Η Γαρδενίτσα» και τους καρουτιανής καταγωγής Δημήτριο Τσιπούρα και Ιωάννη Φλωρόπουλο και επιτύχαμε τελικά την έκδοσή της από το Συμβούλιο της Επικρατείας και η οποία εξακολουθεί να είναι σε ισχύ, ο ΟΣΑ, ο ίδιος που έδωσε και δίνει όλους του αγώνες μέχρι σήμερα, στην συγκεκριμένη χρονική στιγμή και με τις όποιες συνθήκες την διαμόρφωναν , με φρόνηση, σταθμίζοντας όλες τις παραμέτρους, με πλήρη συναίσθηση της ευθύνης του, έκρινε ότι έπρεπε να λειτουργήσει ακριβώς με αυτόν τον τρόπο που λειτούργησε. Τούτο δεν σημαίνει σε καμία περίπτωση ότι η στάση του διαφοροποιήθηκε ως προς τις βασικές του αρχές και την καταξιωμένη του πορεία ή ως προς την προστασία του περιβάλλοντος.\nPosted in Στερεά Ελλάδα | Tagged Βωξίτης, Γκιώνα, ΕΟΣ Άμφισσας, Κόκκινο Χούμα, Λιδωρίκι, S&B | 2 Comments\non 2 May, 2010 at 10:21 am | Reply greekminers\nΜε την πρωτη επιστολη αγαπητοί ορειβατες λετε στο ΣτΕ οτι Γη προσφυγη σας δεν ηταν σοβαρη.\nΚαι οτι τωρα λιδωρικιώτες παρτε τ’αρματα και καθαριστε την κατασταση κλεινοντας δρομους.\non 4 May, 2010 at 11:57 am | Reply ΜΕΓΑΛΟΣ ΑΔΕΡΦΟΣ\nΟ Ορειβατικός Σύλλογος Άμφισσας έχει προσφέρει μοναδικό έργο και κανένας δεν του το αμφισβητεί. Ας μας πει όμως πώς να ερμηνεύσουμε και πώς να χειριστούμε τρία αναμφισβήτητα γεγονότα:\n1) Το να μην συμπεριλάβει τους Λιδορικιώτες στην γνωστή προσφυγή κατά της S&B χωρίς να τους ενημερώσει.\nΟ ΟΣΑ έχει χρόνια που αγωνίζεται και παραπονιέται συνεχώς για μη συμμετοχή και άλλων κατοίκων του νομού .Έχει κάποιο δίκιο αλλά θα έπρεπε να ξέρει ότι έτσι γίνεται παγκοσμίως. Αυτοί οι δρόμοι στην αρχή έχουν «μοναξιά».\nΣήμερα ο ΟΣΑ παραπονιέται ότι σηκώνει το «φορτίο» της υπόθεσης Βλαχοθανάση μόνος του ενώ από τα γεγονότα προκύπτει ότι αυτό συμβαίνει με δική του ευθύνη.\nΜία ομάδα στο Λιδορικι που επίσης αγαπάει τον τόπο της, οργανώθηκε και αποφάσισε και αυτή να προστατέψει τον τόπο της. Δεν παίζει κανένα ρόλο αν αυτή η ομάδα υπήρχε από παλιά ή δημιουργήθηκε χθες. Η ομάδα αυτή λοιπόν, εμπρόθεσμα, συνεννοήθηκε με τον ΟΣΑ και μετά από συμφωνία και υπόδειξη του Προεδρείου του Συλλόγου, έστειλαν και αυτοί τα στοιχεία τους στη δικηγόρο του προκειμένου να κάνουν την προσφυγή από κοινού.\nΟ ΟΣΑ τους εφησύχασε ότι “κάνει κουμάντο” και το κουμάντο που έκανε κατέληξε να τους αφήσει έξω από την προσφυγή, γεγονός που τους έκλεψε την δυνατότητα να δώσουν τον αγώνα τους. Αν φταίει η δικηγόρος του, ο ΟΣΑ οφείλει να απαιτήσει από αυτήν μια δημόσια συγνώμη προς τους κατοίκους του Λιδορικίου. Αν το να μείνουν απέξω ήταν επιλογή του ΟΣΑ, θα έπρεπε τουλάχιστον να τους ενημερώσει εμπρόθεσμα ώστε να έχουν την δυνατότητα και την ευθύνη τον επιλογών τους.\n2) Ο ΟΣΑ δεν διάψευσε τον Νομάρχη κύριο Φουσέκη που είπε ότι μεσολάβησε μετά από παράκληση του ΟΣΑ. Τις προτάσεις της S&B τις είχε κάνει ο κος Σανούδος στην παράσταση μετά χειροκροτητών που έδωσε στο Δημοτικό Συμβούλιο του Δήμου Λιδορικίου. Γιατί όταν βγήκε η προσωρινή διαταγή, ο ΟΣΑ αποφάσισε ότι συζητά την πρόταση και έσπευσε να “παρακαλέσει” το Νομάρχη για να ξαναμπούνε στο τραπέζι τα «ανταλλάγματα» ;;; Φοβήθηκε μήπως δεν υλοποιηθούν τα ανταλλάγματα αν δεν ήταν γραπτή η συμφωνία; Φοβήθηκε μήπως σώσει τελικά το βουνό και χάσει το «χρήμα» ;;; Πολλοί άνθρωποι περιμένουν με αγωνία αυτή την διάψευση.\n3)Στην επιστολή του προς την S&B όπου απαριθμεί τα οικονομικά ανταλλάγματα που ζητά έναντι της καταστροφής της περιοχής Κόκκινο Χούμα – Βλαχοθανάση, ο ΟΣΑ αναφέρει ότι συζήτησε με την τοπική κοινωνία. Με ποια τοπική κοινωνία συζήτησε ;; Η πρώτη τοπική κοινωνία που αφορά το θέμα μιας εξόρυξης στο Λιδορίκι είναι του Λιδορικίου. Και αυτή και ευαίσθητη είναι και μαχητική.\nΌλοι μας ελπίζουμε οι συνομιλητές του ΟΣΑ να μην τον χαρακτηρίσουν και επίσημα «εκβιαστή», χρησιμοποιώντας την επιστολή του για να αποδυναμώσουν νομικά τα κίνητρα της προσφυγής. Αυτό που κινδυνεύει είναι το «Κόκκινο Χούμα».\nΟι άνθρωποι του Λιδορικίου που εμπιστεύτηκαν αλλά έμειναν τελικά έξω από την προσφυγή έχουν δώσει τον δικό τους αγώνα. Κάποιοι από αυτούς έχουν «εκτεθεί» πολύ πρίν από τον ΟΣΑ , τότε όμως δεν κατάφεραν να αφυπνίσουν την τοπική κοινωνία που ήταν και είναι σε ομηρία. Σήμερα οι κόποι τους αποδίδουν καρπούς και ο αγώνας τους παίρνει επιτέλους διάσταση.\nΟ ΟΣΑ δεν έχει το δικαίωμα να αφήνει, με τα δημοσιεύματά του, έστω και ένα κάτοικο του Λιδορικίου να πιστεύει ότι αυτοί οι συντοπίτες του έχουν οποιαδήποτε σχέση με την δράση του και τις επιλογές του. Οφείλει τουλάχιστον μία δημόσια διευκρίνηση ότι δεν συζήτησε με κανέναν από αυτούς τις ενέργειές του.\nΟλες οι εταιρίες παγκοσμίως υποστηρίζουν ότι οι ενεργοί πολίτες που είναι αντίθετοι στα σχέδια τους είτε είναι φιλόδοξοι εκβιαστές που “αγωνίζονται” για να μπορέσουν να πάρουν οικονομικά ανταλλάγματα, είτε εκπρόσωποι ανταγωνιστικών συμφερόντων. Και δηλώνουν σε κάθε ευκαιρία θύματα αυτών των ομάδων που σκόπιμα διασπείρουν παραπληροφόρηση για να πετύχουν τους δικούς τους σκοπούς.\nΑυτό είναι φανερό από όλα τα σχετικά παγκοσμίως βραβευμένα ντοκυμαντέρ αλλά και από την πρόσφατη εργασία του Τεχνικού Επιμελητηρίου Ελλάδας Ανατολικής Στερεάς που παρουσιάστηκε στην ημερίδα του ΤΕΕ στις 13/1/2010 .\nΤο θέμα της Ημερίδας του ΤΕΕ ήταν «ΟΡΥΚΤΟΣ ΠΛΟΥΤΟΣ ΚΑΙ ΤΟΠΙΚΕΣ ΚΟΙΝΩΝΙΕΣ». Η μόνη αναφορά στα είκοσι πέντε χρόνια αγώνα του Ορειβατικού Συλλόγου στην Φωκίδα ήταν στο κεφάλαιο «Προβλήματα που αντιμετωπίζει η Μεταλλευτική Δραστηριότητα» Παρ.4 «Δράση τοπικών συμφερόντων με στόχο την ελλιπή ή και διαστρεβλωμένη ενημέρωση για τις επιπτώσεις της δραστηριότητας».\nΕπικεφαλής της ομάδας μελέτης και παρουσιαστές των συμπερασμάτων στην Ημερίδα ήταν οι κοι Κ. Φαρέας και Ζήσης Γεωργιάννης , «συμπτωματικά» εργαζόμενοι στον «κύκλο» των Βωξιτών . «Στελέχη» δηλαδή, από αυτά με τα οποία συνομιλεί σήμερα ο ΟΣΑ. Έτσι παρουσιάζουν τον ΟΣΑ οι εταιρείες του βωξίτη και αυτό σίγουρα δεν ανταποκρίνεται στην ιστορία του και τους αγώνες του.


Estetica Beauty Salon, στη Θεσσαλονίκη - ktirio.gr\nΗ Estetica Beauty Salon, με έδρα τη Θεσσαλονίκη, έκανε πρόσφατα μια νέα διάταξη για να διατηρήσει το χώρο της φρέσκο και νεανικό για τους πελάτες της. Με τη βοήθεια του εργαστηρίου αρχιτεκτονικής Normless, το εσωτερικό του χώρου ξανασχεδιάστηκε για να ταιριάζει στις διάφορες υπηρεσίες ομορφιάς που εξυπηρετεί. Ο στόχος των αρχιτεκτόνων για αυτό το έργο ήταν να παραμείνει κοντά στο νεοκλασικό στυλ του κτιρίου, αλλά ταυτόχρονα να προσθέσει μια πιο σύγχρονη αίσθηση σε κάθε χώρο. Ακολουθώντας αυτή τη στρατηγική, χρησιμοποιούνται γυψοσανίδες για να διακοσμήσουν την είσοδο και την αίθουσας αναμονής, συνδυασμένες με σύγχρονα φωτιστικά. Οι χώροι σπα εξοπλίστηκανι με ντουζιέρα και χώρους αλλαγής. Κρατώντας ένα minimal σχέδιο, με απλά μεταλλικά ράφια, γκρι παλέτα χρωμάτων και ξύλινες λεπτομέρειες, ο χώρος δίνει την "ζεστή" αίσθηση ενός σπα.\nAρχιτεκτονική μελέτη: Normless Architecture Studio\nΚατασκευή: Φεβρουάριος 2018 – Μάρτιος 2018\n« Νέος χώρος τέχνης της Γκαλερί Ζουμπουλάκη Cafe Bar "Πύργος" στο Αίγιο Αχαίας »


Πραγματοποιήστε την αγορά σας :: NANOIL\nΗ ικανοποίησή σας είναι αυτό που εκτιμούμε περισσότερο, επομένως η ιστοσελίδα μας περιλαμβάνει μόνο ειδικά επιλεγμένα προϊόντα. Η τιμή ανταποκρίνεται στην υψηλή τους ποιότητα. Δεν θα βρείτε τέτοια προσφορά αλλού, άρα μην περιμένετε άλλο και πραγματοποιήστε την αγορά σας.\nΤο μόνο που πρέπει να κάνετε είναι να επιλέξετε τα προϊόντα και την ποσότητά τους και μετά να συμπληρώσετε τα απαιτούμενα στοιχεία για να ολοκληρωθεί η παραγγελία σας. Μόλις ολοκληρωθεί η παραγγελία, θα λάβετε ένα μήνυμα επιβεβαίωσης στη διεύθυνση email σας.\nΓνωρίζουμε πόσο πολύτιμος είναι ο χρόνος, επομένως θεωρούμε τη γρήγορη παράδοση της παραγγελίας προτεραιότητά μας. Επιλέγουμε τις καλύτερες εταιρείες παραδόσεων, έτσι ώστε τα προϊόντα να παραδοθούν στην καταχωρημένη διεύθυνση, όσο το δυνατόν πιο γρήγορα. Θα χρειαστούν μόνο μερικές ημέρες για να λάβετε τα προϊόντα της παραγγελίας.\nΣύνολο: 2κομμάτια 258 EUR\nΠροσθήκη περισσότερων προϊόντων\n* Παρακαλούμε χρησιμοποιείστε λατινικούς χαρακτήρες μόνο\n* ΧΩΡΑ ΧΩΡΑ Ελλάδα\n* ΑΡΙΘΜΟΣ ΤΗΛΕΦΩΝΟΥ\n* - απαιτούμενα\n3Επιλογή αποστολής και πληρωμής\nΗ επεξεργασία της παραγγελίας γίνεται μέσα σε 2 εργάσιμες μέρες.\nΠληρωμή τώρα (credit card)\nΠληρώστε με πιστωτική κάρτα.\nΠληρωμή τώρα (paypal)\n(Κόστος αποστολής: + )\nΗ πληρωμή θα πραγματοποιείται κατά την παράδοση, στον κούριερ.\nΠληρωμή τώρα (Google Pay)\nΠληρώστε μέσω Google Pay.\nΠληρωμή τώρα (Apple Pay)\nΠληρώστε μέσω Apple Pay.\nΣυμφωνώ με την επεξεργασία των προσωπικών μου πληροφοριών για σκοπούς μάρκετινγκ.\nΧρειάζεστε 30 EUR περισσότερα για να λάβετε δωρεάν αποστολή\nΕπιλογή αποστολής και πληρωμής\nΜη έγκυρος κωδικός έκπτωσης\nΠρέπει να δώσετε τη συγκατάθεσή σας στην επεξεργασία προσωπικών δεδομένων για να ολοκληρώσετε την παραγγελία.\nΗ τοποθέτηση παραγγελιών είναι προσωρινά μη διαθέσιμη. Παρακαλώ δοκιμάστε ξανά αργότερα.\nΑφαίρεση του προϊόντος από το καλάθι;


Ερωτήσεις Αρχάριου Με Platy - Ζωοτόκα - Aquazone Portal\nΕρωτήσεις Αρχάριου Με Platy\nBy VanAuberjim, November 19, 2011 in Ζωοτόκα\nΚαλησπέρα κι από εμένα. Μόλις έστησα το πρώτο μου προσωπικό ενυδρείο (πριν από 4-5 ημέρες), είναι ένα 48άλιτρο με φίλτρο, θερμοστάτη και φως.\nΈχω βάλει μέσα χαλίκι hobby aqualit, ένα ξύλο από μαγαζί με ενυδρεία (το ξέπλυνα για 24 ώρες με αλλαγές νερού), έβαλα Tetra Aquasafe αντιχλώριο, βακτήρια Aquavital Nitrigon 1 + 2, 3 φυτά που μοιάζουν με Cryptocoryne crispatula var. balansae, Anubia με ένα λευκό άνθος σαν κρίνο, και το τρίτο επιπλέει, δεν έχει ρίζες και μοιάζει με Ceratophyllum demersum 'Foxtail'. Στο φίλτρο που είναι έξω, πάνω στο καπάκι, παίρνει νερό από μέσα και το πετάει στην δεξαμενή επάνω, έβαλα πέτρα φίλτρου και από πάνω "υαλοβάμβακα" φίλτρου. Τώρα την 5η ημέρα έβαλα για αρχή 2 αρσενικά πλάτυ.\nΈχω μερικές απορίες σχετικά με τα πλάτυ και το ενυδρείο μου:\n1. Διάβασα στο προφίλ ότι "Πρέπει να αποφεύγεται η χρήση υλικών που μειώνουν το PH στο ενυδρείο, όπως ξύλα και ξερά φύλλα." Εγώ όμως έχω το ξύλο μέσα. Υπάρχει κάτι που να ρίξω στο ενυδρείο και να ανεβάζει το PH αντίστοιχα ώστε να εξισώσω την διαφορά;\n2. Για φαγητό, έχω πάρει τροφή που βυθίζεται γιατί νομίζω πως είχα διαβάσει ότι είναι καλύτερη. Τα πλάτυ τρελλαίνονται για την τροφή που τους ρίχνω, την τρώνε μέσα σε 2-3 λεπτά. Η δεύτερη απορία είναι κάθε πότε θα τα ταίζω; Μια φορά την ημέρα; Πως ξέρω αν πρέπει να ρίξω κι άλλο φαγητό; Αφού τρώνε μέσα σε 2 λεπτά μήπως πρέπει να ρίξω κι άλλο;\nΠριν συζητήσουμε για τα υπόλοιπα,το φίλτρο σου είναι στρωμένο;Έχεις κάνει καθόλου μετρήσεις;\nΕλαχιστη τροφη μιας και νομιζω οτι το ενυδρειο ειναι αστρωτο δηλαδη δεν εχουν αναπτυχθει τα<καλα>βακτηριδια.\nΣε 2-3 μερες θα εχεις αμμωνια γι αυτο προσοχη.\nΛιγη τροφη μεχρι να εχεις αρκετα <καλα> βακτηριδια(περιπου σ ενα μηνα).\nΤο φίλτρο μου δεν νομίζω να πρόλαβε να στρωθεί μέσα σε 5 ημέρες, υποθέτω πως δεν είναι στρωμένο. Παρόλα αυτά επειδή έχω βάλει τα 2 φακελάκια βακτήρια που μου πρότεινε ο πωλητής και μου είπε πως από την εμπειρία του με τους πελάτες του είναι πολύ καλό, καλύτερο από τα βακτήρια σε υγρή μορφή, επίσης υποθέτω πως έχω ήδη αποκτήσει μια βασική βιολογία στο νερό.\nΜετρήσεις δεν έχω κάνει γιατί μου φάνηκε ακριβό το σετ μετρήσεων\nΤώρα που θεωρητικά θα έχω αυξημένη αμμωνία, να κάνω συχνές αλλαγές νερού; Η να αφήσω το νερό ίδιο για αρκετό καιρό για να στρώσει πιο γρήγορα η βιολογία του; Υπάρχει κάποιο σκεύασμα για να ρίχνω την αμμωνία;\nΑφου ο πωλητης (που πουλαει)ψαρια σου ειπε οτι εχεις βασικη βιολογια τι να σου πουμε εμεις?\nΑν ειναι ετσι ουτε αμμωνια θα εχεις ουτε τιποτα.\nΣου εγραψα για να εχεις επαρκη αριθμο βακτηριδιων(αποικιες) θελει περιπου ενα μηνα (κυκλος Αζωτου).\nΜαθε πρωτα για τον κυκλο του Αζωτου και την λυση θα την βρεις μονο σου!!\nΕκει θα βρεις και για την αλλαγη νερου.\nΔιάβασα για τον κύκλο του αζώτου (σε άλλα site μιας και δεν βρήκα τίποτα στην αναζήτηση του aquazone.gr). Έχουμε λοιπόν και λέμε, βρήκα αυτά:\n"Οι αλλαγές νερού σε καθημερινή βάση είναι ο καλύτερος τρόπος για την επίλυση των προβλημάτων της αμμωνίας, καθώς και η προσθήκη Ζεολίτη στο φίλτρο.\nΗ αμμωνία και τα νιτρώδη θα φτάσουν το υψηλότερο σημείο τους μέσα στις πρώτες 4 με 6 εβδομάδες από την έναρξη ενός νέου φίλτρου και συχνά θα το ακούσετε να το λένε και ως σύνδρομο νέου ενυδρείου. Για να πούμε ότι το φίλτρο μας έχει στρώσει θα πρέπει η αμμωνία και τα νιτρώδη να βρίσκονται σε μη μετρήσιμη συγκέντρωση στο ενυδρείο μας, χωρίς τη δικιά μας παρέμβαση (αλλαγές νερού ή προσθήκη Ζεολίτη)."\nΑν κατάλαβα καλά δηλαδή σύμφωνα με το άρθρο του κύκλου αζώτου, θα πρέπει για 4 - 6 εβδομάδες να αλλάζω καθημερινά το νερό, μετά να το αφήσω χωρίς αλλαγές για να μετρήσω αν διατηρείται η αμμωνία μηδενική.\nΜήπως όμως αν αλλάζω νερό καθημερινά, δεν θα επιτρέψω την ανάπτυξη βακτηριδίων στο ενυδρείο μου; Όλοι λένε ότι είναι πολύ νωρίς για αλλαγές νερού.\nΣχετικά με τον Ζεολίτη, διάβασα ότι χαμηλώνει το pH, όπως και το ξύλο, κάτι που "πρέπει να αποφεύγεται η χρήση υλικών που μειώνουν το pH σε ενυδρεία με platy" σύμφωνα με τα προφίλ ψαριών του φορουμ.\nΤι κάνω λοιπόν; Αλλάζω νερό καθημερινά ή βάζω ζεολίτη; Ποιά από τις δυο λύσεις είναι λιγότερο επιβλαβής;\n(όπως βλέπεις ψάχνω, απλώς από το πολύ ψάξιμο μπερδεύομαι).\nΛΙΓΗ τροφη μεχρι να γινει ο κυκλος χωρις αλλαγη νερου.\nΨαχνε να μαθαινεις και οτι απορια εχεις το Φορουμ ειναι εδω.\nΔιαβασμα,υπομονη και ολα θα πανε καλα.\nΦως στις αρχες 5-6 ωρες.\nΘα πρότεινα να προμηθευτείς υγείες μπόλι από κάποιον συγχομπίστα ώστε να μην ταλαιπωρήσεις τα ψάρια σου.\nΕυχαριστώ. Δεν ήξερα για το μπόλι, αλλά θα το φοβόμουν εξαιτίας των ασθενειών όπως λέει και στο άρθρο.\nΕυχαριστώ και τον Πέτρο για τις πληροφορίες, θα το αφήσω και αυτή την εβδομάδα χωρίς αλλαγή και με 5-6 ώρες φωτισμό και μετά θα κάνω τεστ για να δω που βρίσκομαι.\nΑπό τεστ μιας χρήσης σε χαρτί: pH 6.8, NO2 σχεδόν μηδενικό, ΝΟ3 σχεδόν μηδενικό, GH σχετικά αυξημένο (δεν θυμάμαι τιμή, αλλά ήταν στην μέση του εύρους των μετρήσεων), Cl μηδενικό.\nΠρος το παρόν για το στρώσιμο σε απασχολούν: ΝΗ3/ΝΗ4 , ΝΟ2 , ΝΟ3\nΡίξε μια ματιά σε αυτό τον πίνακα: http://www.aquazone.gr/forums/index.php?showtopic=54770\nΌπως καταλαβαίνεις είσαι στην αρχή.\nΤα τεστ μιας χρησης δεν ειναι οτι το καλυτερο.\nΠιο καλα ειναι σε σταγονες και μαλιστα της API.\nΝαι το ξέρω, πιθανόν να πάρω υγρά τεστ κάποια στιγμή. Προς το παρόν ένα δωρεάν τεστ είχα και ήταν σε στικ.\nαμμωνία: περίπου 0.04\nΟι συνθήκες είναι ευνοϊκές για Platy εκτός ίσως από την αμμωνία. Είναι πολύ ανεβασμένο το επίπεδο ή είναι οκ; Στους πίνακες βλέπω τα στάδια και ότι την 1η βδομάδα θα φτάσει στο μέγιστο επίπεδο και μετά θα αρχίσει να πέφτει, αλλά πουθενά δεν αναφέρει τιμές.\nΤο άλλο που δεν βρήκα είναι πληροφορίες για ανθρακική σκληρότητα σε σχέση με τα ψάρια. Βρήκα μόνο ότι όσο μεγαλύτερο το kH τόσο πιο σταθερό είναι το pH στο ενυδρείο μου, και επίσης ότι μπορούμε να ρίξουμε το kH βράζοντας το νερό. Κατά τ' άλλα υπάρχει κάποια προτεινόμενη τιμή σε kH;\nΕπίσης, αν βάλω σε αυτές τις συνθήκες Νεον Τέτρα http://www.aquazone.gr/forums/index.php?showtopic=37877&st=0&p=335942entry335942 θα ψοφήσουν λόγο σκληρότητας και λόγω pH;\nΝο2 και ΝΗ4 πρέπει να έχεις 0. Τοτε είναι ασφαλές το ενυδρείο σου για ψαράκια.\nΟι τιμές δε μπορούν να αναφερθούν γιατί είναι διαφορετικές σε κάθε περίπτωση.\nΤο πότε ολοκληρώνεται το κάθε στάδιο θα το καταλάβεις ύστερα από συχνές μετρήσεις.\nΟι συνθήκες του νερού σου δεν είναι κατάλληλες για tetra.\nΟι σκληρότητες σου είναι μια χαρά για ζωοτόκα. Άσε το ενυδρείο να στρώσει και μην πειράζεις τίποτα προς το παρόν.\nΟποιαδήποτε αλλαγή σε συνθήκες πρέπει να γίνεται σταδιακά.


O Ολιβιέ Πι σκηνοθετεί «Βότσεκ» στη Λυρική | LiFO\n18.12.2019 | 17:05\nΈνα από τα αριστουργήματα του λυρικού θεάτρου του 20ού αιώνα, ο Βότσεκ του Άλμπαν Μπεργκ θα παρουσιαστεί για πρώτη φορά από την Εθνική Λυρική Σκηνή από τις 19 Ιανουαρίου 2020 και για πέντε παραστάσεις. Σκηνοθετεί ο κορυφαίος Γάλλος σκηνοθέτης Ολιβιέ Πι, διευθύνει ο διακεκριμένος αρχιμουσικός Βασίλης Χριστόπουλος και πρωταγωνιστεί ο διεθνώς αναγνωρισμένος βαρύτονος της ΕΛΣ Τάσης Χριστογιαννόπουλος.\nΟ Ολιβιέ Πυ σημειώνει για την παραγωγή: «Είναι μεγάλη χαρά και τεράστια τιμή για μένα που θα δημιουργήσω τον πρώτο μου Βότσεκ στην Αθήνα. Είναι ένα έργο που ονειρεύομαι να το σκηνοθετήσω εδώ και πολύ πολύ καιρό. Μετά τη σκηνοθεσία μου στη Λούλου του Μπεργκ, είναι για μένα μια λογική συνέχεια να δουλέψω πάνω στον Βότσεκ. Οραματίζομαι έναν Βότσεκ πολιτικό αλλά και μεταφυσικό.\nΤο έργο του Μπύχνερ γράφτηκε σε μια επαναστατική στιγμή και είναι η πρώτη φορά που βλέπουμε στη σκηνή έναν άνθρωπο του λαού να γίνεται ο ήρωας – ένας ήρωας δυστυχισμένος. Είναι ένα έργο που, θα τολμούσα να πω, μοιάζει με αρχαία ελληνική τραγωδία, μόνο που δεν αναφέρεται σε έναν βασιλιά, αλλά μιλάει για έναν απλό άνθρωπο – έναν απλό άνθρωπο που είναι ο ήρωας αυτής της τραγωδίας.\nΟ Μπεργκ δούλεψε με έναν καταπληκτικό τρόπο πάνω σε ένα δύσκολο, αποσπασματικό και ημιτελές κείμενο, για να κάνει τη δική του όπερα. Έγραψε κατά κάποιον τρόπο ο ίδιος τον δικό του Βότσεκ. Πρόσθεσε στο έργο του Μπύχνερ –ένα έργο κυρίως πολιτικό– μια μεταφυσική διάσταση, κάνοντας τον Βότσεκ ένα είδος μοντέρνου Χριστού».\nΑνήκε στην πνευματική ελίτ της Βιέννης, μαζί με τους συνθέτες Αλεξάντερ φον Τσεμλίνσκι και Φραντς Σρέκερ, τον αρχιτέκτονα Άντολφ Λόος, τον ζωγράφο Γκούσταφ Κλιμτ και τον ποιητή Πέτερ Άλτενμπεργκ. Ωστόσο, το ναζιστικό καθεστώς ήταν εχθρικό προς τον μουσικό μοντερνισμό όπως επίσης προς οποιονδήποτε είχε σχέση με Εβραίους – όπως ο Μπεργκ που υπήρξε μαθητής του Σαίνμπεργκ, τον οποίο μάλιστα είχε βοηθήσει και πρακτικά.\nΟι συνθέσεις του μπήκαν στη λίστα έργων «εκφυλισμένης μουσικής» και οι παρουσιάσεις τους ακυρώνονταν. Πέθανε το 1935, σε ηλικία πενήντα ετών, αφήνοντας τη δεύτερη όπερά του Λούλου ημιτελή, καθώς είχε διακόψει τη σύνθεσή της για βιοποριστικούς λόγους.\nΟ Βότσεκ βασίζεται στο θεατρικό έργο Βόυτσεκ του Γκέοργκ Μπύχνερ, το οποίο έμεινε ημιτελές και εκδόθηκε το 1879, περισσότερο από σαράντα χρόνια μετά τον θάνατο του συγγραφέα.\nΟ Μπεργκ παρακολούθησε την παρουσίαση του θεατρικού του Μπύχνερ στη Βιέννη το 1914 και αμέσως αποφάσισε να μετατρέψει το κείμενο αυτό σε όπερα. Από τις σκηνές του έργου, των οποίων η σειρά δεν ήταν ούτε σαφής ούτε μονοσήμαντη, ο Μπεργκ επέλεξε δεκαπέντε, τις οργάνωσε σε τρεις πράξεις και συνέγραψε ο ίδιος το λιμπρέτο.\nΗ σύνθεση της όπερας ξεκίνησε πριν το ξέσπασμα του Α΄ Παγκοσμίου Πολέμου και ολοκληρώθηκε μετά το τέλος του. Η εμπειρία του πολέμου μέσα από τη θητεία του στον αυστροουγγρικό στρατό επηρέασε βαθιά τη σύνθεση του Βότσεκ. «Υπάρχει κάτι από μένα σε αυτόν τον χαρακτήρα, καθώς πέρασα αυτά τα χρόνια του πολέμου εξίσου εξαρτώμενος από ανθρώπους που μισώ, ήμουν αλυσοδεμένος, άρρωστος. Αιχμάλωτος, παραιτημένος, για την ακρίβεια ταπεινωμένος», έγραφε ο Μπεργκ σε επιστολή προς τη γυναίκα του το 1918.\nΗ παγκόσμια πρώτη του έργου δόθηκε το 1925 στην Κρατική Όπερα του Βερολίνου και ήταν ένας θρίαμβος. Το έργο αμέσως αναγνωρίστηκε ως ένα από τα αριστουργήματα του 20ού αιώνα και αμέσως ξεκίνησε την πορεία του σε λυρικά θέατρα σε Γερμανία, Αυστρία, Τσεχία, Ρωσία. Το 1934 έγινε η αμερικάνικη πρεμιέρα του έργου στη Φιλαδέλφεια, ενώ το 1952 παρουσιάστηκε στη Βασιλική Όπερα του Λονδίνου και στο Théâtre des Champs-Elysées στο Παρίσι.\nΗ υπόθεση αφορά τη βία που υφίσταται από το περιβάλλον του ένας απλός, καθημερινός, φτωχός άνθρωπος με συνέπεια η σκέψη του να χάνεται σε δαιδαλώδεις διαδρομές. Όταν ο στρατιώτης Βότσεκ συνειδητοποιεί ότι η γυναίκα του Μαρί, η μόνη σταθερή αναφορά στη ζωή του, έχει εραστή, τη σκοτώνει. Αναζητώντας το φονικό μαχαίρι που ο ίδιος πέταξε στη λίμνη, πνίγεται.\nΗ καθημερινή ζωή των στρατιωτών και έννοιες όπως η στρατοκρατία, η σκληρότητα, η κοινωνική εκμετάλλευση και ο περιστασιακός σαδισμός παρουσιάζονται στον Βότσεκ χωρίς καμία ωραιοποίηση.


Τα πιο εμβληματικά σύγχρονα κτίρια του κόσμου – ΜΕΤΑΛΛΙΚΕΣ ΚΑΤΑΣΚΕΥΕΣ – ΣΥΣΤΗΜΑΤΑ ΑΛΟΥΜΙΝΙΟΥ\nYou are here: Home1 / Blog2 / Uncategorized3 / Τα πιο εμβληματικά σύγχρονα κτίρια του κόσμου...\n15 Ιουνίου, 2018 /in Uncategorized /by aismeris\nΔιάσημοι αρχιτέκτονες έχουν σχεδιάσει μερικά από τα πιο εντυπωσιακά κτίρια του κόσμου, τα περισσότερα από τα οποία είναι μουσεία και πολιτιστικά κέντρα, ανάμεσά τους όμως περιλαμβάνονται επίσης ένα ξενοδοχείο, ένα στάδιο, μια αγορά τροφίμων αλλά ακόμη και ένα οινοποιείο.\nΚοινό χαρακτηριστικό τους: όλα τιμούν την αρχιτεκτονική, την τέχνη και τις σύγχρονες τεχνολογίες.\nZeitz MOCAA, Κέιπ Τάουν, Νότια Αφρική.\nBilbao Guggenheim, Μπιλμπάο, Ισπανία.\nΗ πρωτεύουσα της Χώρας των Βάσκων έκανε διάσημο τον αρχιτέκτονα Φρανκ Γκέρι και ο Γκέρι έκανε διάσημο το Μπιλμπάο με το εκπληκτικό κτίριο που σχεδίασε για να στεγάσει το μουσείο Guggenheim.\nΑυτό το μαγικό κτίριο στο λιμάνι της πόλης έδρασε καταλυτικά στην οικονομία της περιοχής αφού προσελκύει πάνω από ένα εκατομμύριο επισκέπτες κάθε χρόνο.\nΟλυμπιακό Στάδιο, Πεκίνο, Κίνα.\nΗ ελβετική αρχιτεκτονική εταιρεία Herzog & de Meuron, με καλλιτεχνικό σύμβουλο τον Αϊ Γουεϊγουέι, είναι υπεύθυνη για τον σχεδιασμό της εκπληκτικής «Φωλιάς του Πουλιού» που φιλοξένησε το 2008 τους Ολυμπιακούς Αγώνες του Πεκίνου, σηματοδοτώντας ταυτόχρονα την είσοδο της Κίνας στον σύγχρονο κόσμο.\nΜουσείο Jumex, Πόλη του Μεξικού.\nΗ πριονωτή στέγη του εντυπωσιακού μουσείου μοντέρνας τέχνης που σχεδίασε ο Ντέιβιντ Τσίπερφελντ στην Πόλη του Μεξικού είναι ένας φόρος τιμής στο εργαστήριο του διάσημου ζευγαριού των ζωγράφων Ντιέγκο Ριβέρα και Φρίντα Κάλο.\nΓέφυρα Millau, Γαλλία.\nΟ αρχιτέκτονας Νόρμαν Φόστερ δημιούργησε μια από τις πιο εντυπωσιακές και ωραίες γέφυρες του κόσμου.\nΑξίζει πράγματι ένα ταξίδι στη Νοτιοδυτική Γαλλία για να τη δει και να τη θαυμάσει κανείς από κοντά.\nΚέντρο Heydar Aliyev, Μπακού, Αζερμπαϊτζάν.\nΤο τεράστιο πολιτιστικό κέντρο του Αζερμπαϊτζάν που φέρει το όνομα του προέδρου της χώρας είναι ένα από τα τελευταία μεγάλα πρότζεκτ της μεγάλης κυρίας της αρχιτεκτονικής Ζάχα Χαντίντ πριν πεθάνει σε ηλικία 65 ετών.\nΛευκές καμπύλες επιφάνειες σε ένα γκρίζο τοπίο καλύπτουν έναν χώρο συναυλιών, αίθουσες τέχνης και μια συλλογή από λιμουζίνες του προέδρου.\nΛούβρο Αμπου Ντάμπι, ΗΑΕ.\nΟ γάλλος αρχιτέκτονας Ζαν Νουβέλ, υπεύθυνος επίσης για το μουσείο του Κατάρ, σχεδίασε στο Αμπου Ντάμπι ένα εκπληκτικό μουσείο που θυμίζει σουκ.\nΕκεί εκτίθεται τώρα ο πίνακας Σαλβαντόρ Μούντι – Σωτήρας του Κόσμου που ταυτοποιήθηκε πρόσφατα ότι είναι έργο του Λεονάρντο Ντα Βίντσι και εικάζεται ότι φιλοτεχνήθηκε μετά το 1505 για τον Λουδοβίκο ΙΒ’.\nThe High Line, Νέα Υόρκη ΗΠΑ.\nΜια ιστορική εναέρια σιδηροδρομική γραμμή μεταφοράς εμπορευμάτων πάνω από τη λεωφόρο Γουέστ Σάιντ του Μανχάταν, που είχε εγκαταλειφθεί, μετατράπηκε σε δημόσιο πάρκο με τη συμβολή της ομάδας αρχιτεκτόνων τοπίου Field Operations αλλάζοντας το ύφος της περιοχής.\nNeues Museum, Βερολίνο Γερμανία.\nΟ Ντέιβιντ Τσίπερφιλντ χρειάστηκε 11 χρόνια για να αποκαταστήσει το ερειπωμένο Neues Museum στο «Νησί των Μουσείων», στον ποταμό Σπρέε, που βρίσκεται στο πρώην Ανατολικό Βερολίνο.\nΤο πρότζεκτ είχε ως αποτέλεσμα να επανενωθούν συλλογές τέχνης που ήταν σκορπισμένες στις δύο χώρες, την Ανατολική και τη Δυτική Γερμανία προτού επανενωθούν κι αυτές.\nFondazione Prada, Μιλάνο Ιταλία.\nΟ διάσημος ολλανδός αρχιτέκτονας Ρεμ Κούλχαας και το γραφείο του ΟΜΑ (Γραφείο Μητροπολιτικής Αρχιτεκτονικής) ανέλαβε τη μετατροπή ενός παλιού αποστακτηρίου τζιν σε κέντρο σύγχρονης τέχνης.\nΤο κέντρο αυτό είναι το τελευταίο πρότζεκτ της Μιούτσια Πράντα.\nΟλοκληρώθηκε πρόσφατα και φιλοξενεί το πολύ τρεις καλλιτέχνες σε κάθε όροφο (με τον Ντάμιεν Χιρστ στον τελευταίο) ενώ επίσης διαθέτει και ένα εντυπωσιακό εστιατόριο που έφτιαξε ο σκηνοθέτης Γουές Αντερσον.\nMercat de Santa Caterina, Βαρκελώνη, Ισπανία.\nΗ ανακαίνιση της πρώτης σκεπαστής αγοράς τροφίμων της Βαρκελώνης (χτίστηκε το 1845) από τους αρχιτέκτονες Ενρικ Μιράγιες και Μπενεντέτα Ταλιαμπούε ολοκληρώθηκε το 2005 αποκαλύπτοντας μια εντυπωσιακή, πολύχρωμη και κυματιστή στέγη, που ακουμπάει στο κτίριο με μια ξύλινη δομή, και ένα τεράστιο μωσαϊκό από χρωματιστά κεραμικά, τα οποία απεικονίζουν φρούτα και λαχανικά.\nAman Hotel, Τόκιο, Ιαπωνία.\nΤα ξενοδοχεία της αλυσίδας Aman, που ξεκίνησαν από απομακρυσμένες παραλίες στην Ταϊλάνδη εμφανίζονται τώρα και στο κέντρο πολυσύχναστων πόλεων.\nΤο ξενοδοχείο Aman, ένα από τα ωραιότερα ξενοδοχεία του κόσμου, καταλαμβάνει έξι ορόφους ενός ουρανοξύστη στην περιοχή Οτεμάτσι του Τόκιο κοντά στο παλάτι του αυτοκράτορα και υπεύθυνος για τον σχεδιασμό του είναι ο αυστραλός αρχιτέκτονας Κέρι Χιλ.\nΌπερα του Όσλο, Νορβηγία.\nTo Snøhetta, το πιο γνωστό νορβηγικό αρχιτεκτονικό γραφείο με περισσότερους από 240 συνεργάτες από 32 χώρες, υπεύθυνο για μεγάλα διεθνή έργα όπως η Βιβλιοθήκη της Αλεξάνδρειας και το Μουσείο Μοντέρνας Τέχνης του Σαν Φραντσίσκο, σχεδίασε την Όπερα του Όσλο με μια σειρά από κεκλιμένες μαρμάρινες στέγες που αναδύονται απαλά από το νερό στο λιμάνι της πόλης.\nChateau La Coste, Προβηγκία, Γαλλία.\nΟ ιρλανδός ξενοδόχος και οινοποιός Πάντι ΜκΚίλεν μετέτρεψε τα 2.000 στρέμματα του αμπελώνα του σε έναν «ναό» όπου υμνεί τη μοντέρνα τέχνη, την αρχιτεκτονική και το κρασί.\nΟ Ταντάο Αντο σχεδίασε μια γκαλερί από τσιμέντο και κρύσταλλο στο κέντρο μιας πισίνας, και αντίστοιχα ο Φρανκ Γκέρι ένα περίπτερο μουσικής.\nΟι επισκέπτες μπορούν ακόμη να θαυμάσουν μια αράχνη της Λουίζ Μπουρζουά και μεγάλα γλυπτά των Αλεξάντερ Κάλντερ και Αντι Γκολντσγουόρθι.\nFederation Square, Μελβούρνη, Αυστραλία.\nΠρόκειται για ένα σύμπλεγμα με δημόσιους ανοιχτούς και κλειστούς χώρους στην καρδιά του επιχειρηματικού κέντρου της Μελβούρνης, όπου στεγάζονται χώροι τέχνης, μουσεία, καφέ, εμπορικά καταστήματα, μπαρ και εστιατόρια.\nΗ πλατεία Ομοσπονδίας διαμορφώθηκε το 2002 από το αρχιτεκτονικό γραφείο LAB με αφορμή την επέτειο των εκατό χρόνων από τη δημιουργία του αυστραλιανού κράτους και διακρίνεται για τη φουτουριστική αρχιτεκτονική της.\nMAAT, Λισαβόνα, Πορτογαλία.\nΤο Μουσείο Τέχνης Αρχιτεκτονικής και Τεχνολογίας είναι το νέο φιλόδοξο πολιτιστικό κέντρο της Λισαβόνας που έχει στόχο να φιλοξενεί εθνικές και διεθνείς εκθέσεις σύγχρονων καλλιτεχνών, αρχιτεκτόνων και διανοητών και είναι έργο του βρετανικού αρχιτεκτονικού γραφείου Amanda Levete.\nPerez Museum, Μαϊάμι ΗΠΑ.\nΣε μια πόλη που ακτινοβολεί χάρη σε κτίρια που υπογράφουν διάσημοι αρχιτέκτονες όπως η Ζάχα Χαντίντ και ο Ρέντσο Πιάνο και interior designers όπως ο Μπαζ Λούρμαν και ο Ντάμιεν Χιρστ έχουν επωμιστεί τη διακόσμηση ξενοδοχείων στην παραλία του Μαϊάμι, οι γραμμές του μουσείου μοντέρνας και σύγχρονης τέχνης Perez, που έχει σχεδιάσει το γραφείο Herzog & de Meuron, είναι λιγότερο προκλητικές αλλά εξίσου εντυπωσιακές.\nΜουσείο Ισλαμικής Τέχνης, Κατάρ.\nΕνώ άλλα κράτη του Κόλπου κάνουν συμφωνίες με διάσημα μουσεία ανοίγοντας υποκαταστήματά τους, το Κατάρ παράγγειλε στον αρχιτέκτονα Ι.Μ. Πέι – γνωστό για την Πυραμίδα του Λούβρου και την Εθνική Πινακοθήκη της Ουάσινγκτον – τη δημιουργία ενός μουσείου που φιλοξενεί μια εντυπωσιακή συλλογή ισλαμικής τέχνης.\nΒουλή της Σκωτίας.\nΤο νέο κτιριακό συγκρότημα της επίσημης έδρας του Σκωτικού Κοινοβουλίου εγκαινιάστηκε το 2004 στην περιοχή Χόλιρουντ του Εδιμβούργου.\nΣχεδιάστηκε από τον καταλανό αρχιτέκτονα Ενρικ Μιράγιες και χαρακτηρίζεται από φυλλόσχημα κτίρια, μια πτέρυγα με γρασίδι στη στέγη που καταλήγει σε ένα πάρκο και τοίχους που χτίστηκαν με τις πέτρες προηγούμενων κτιρίων.\nhttps://aismeris.com/wp-content/uploads/2018/09/ta-pio-emvlimatika-sygchrona-ktiria-toy-kosmoy.jpg 540 810 aismeris https://aismeris.com/wp-content/uploads/2020/01/22-Recovvered-e1578434015291-300x119.jpg aismeris2018-06-15 20:31:512018-09-05 17:34:22Τα πιο εμβληματικά σύγχρονα κτίρια του κόσμου\nΤο γυάλινο σπίτι της Ισλανδίας Ο πρώτος ουρανοξύστης του David Adjaye στο Μαν�...


ekdosi.com: Οχυρώνει τα γκολπόστ με Λόρια και Μπάρκα\nΟχυρώνει τα γκολπόστ με Λόρια και Μπάρκα\nΗ ΑΕΚ ανοίγει το μεταγραφικό κύκλο με τον Γκιόργκι Λόρια και τον Βασίλη Μπάρκα, δίνοντας πληθώρα επιλογών στον Τιμούρ, ενώ μετατρέπουν το Νο1 σε πεδίο μεγάλου ανταγωνισμού. Ο Γκιόργκι Λόρια έκλεισε προφορικά στην ΑΕΚ, ο Βασίλης Μπάρκας ανήκει πλέον στην Ένωση. Με δύο σημαντικές προσθήκες για τη θέση του τερματοφύλακα ανοίγει ο κύκλος των μεταγραφών υπό την εποπτεία του Τιμούρ Κετσπάγια. Για μια σειρά από λόγους πιστεύω πως αμφότερες αποτελούν ανώτερες περιπτώσεις απ’ αυτή του Μπαρόχα. Ο μεν Λόρια αποτελεί μία έτοιμη λύση με παραστάσεις και εμπειρίες, ενώ ο Μπάρκας είναι από τους πλέον υποσχόμενους τερματοφύλακες σε τόσο νεαρή ηλικία. Με δεδομένο πως υπάρχει και ο Ανέστης, ο ανταγωνισμός θα είναι πλέον τεράστιος. Ως αυτή την ώρα πάντως είναι συγκεχυμένες οι πληροφορίες για τον Μπάρκα, που κατά τις πηγές των Περιστεριωτών πάει από αυτή τη σεζόν στην ΑΕΚ. Αν ολοκληρωθεί και του Λόρια τότε θα έχει ενδιαφέρον για το αν θα έχουμε δανεισμό Ανέστη ή αν θα μείνει ο Μπάρκας ένα ακόμα χρόνο στο Περιστέρι. Η Google Προτείνει Για Εσένα - Google's Proposal For You Υπενθυμίζω για όσους πιστεύουν πως ο Βενεζουελάνος δεν μένει, λόγω του ποσού των 200.000 ευρώ που έπρεπε να καταβάλλει η ΑΕΚ στην Καράκας, πώς το θέμα του Μπαρόχα, έχει παγώσει εδώ και καιρό. Για την ακρίβεια η «Ένωση» πάγωσε το ζήτημα και τον έβαλε και στον...πάγο μετά την τραγική εμφάνιση που είχε πραγματοποιήσει με τον ΠΑΟΚ στην Τούμπα στον πρώτο αγώνα των πλέι-οφ. Επιπλέον θυμίζω πως και τον Μοντανιέ να έπαιρνε η ΑΕΚ για προπονητή, ο Μπαρόχα είχε «τελειώσει» από την ομάδα. Πριν πατήσει καν το πόδι του στην Ελλάδα ο Γάλλος, όλα τα ρεπορτάζ ανέφεραν πώς θα έπαιρνε πάνω του, το θέμα του τερματοφύλακα. Πιο σίγουρος στο ψηλό παιχνίδι, πιο έμπειρος και με καλύτερα ρεφλέξ σίγουρα ο Γεωργιανός από Μπαρόχα, παρά το γεγονός πώς είναι πιο ψηλός. Δεν ισχυρίζομαι πως είναι η σούπερ επιλογή, αλλά είναι αξιόπιστη. Θεωρώ πως αυτός ο πορτιέρο, στον Ανέστη και τον Μπάρκα λόγω εμπειριών έχει να δώσει κάποια πράγματα και είναι λογικό. Αποτελεί προσωπική επιλογή του προπονητή. Η ΑΕΚ βρίσκεται πολύ κοντά και στον Μπάρκα, στον τερματοφύλακα που αποτέλεσε στόχο σχεδόν όλων των μεγάλων και αυτό με χαροποιεί ακόμα περισσότερο. Ο Μελισσανίδης είναι αποφασισμένος να μας θυμίσει τις παλιές μεγάλες εποχές, όταν η ομάδα αποκτούσε τους καλύτερους στόχους από την ελληνική αγορά. Ο Μπάρκας έχει πολλά περιθώρια εξέλιξης και βελτίωσης, αλλά με βάση τα χαρακτηριστικά που διαθέτει είναι ο πλέον υποσχόμενος τερματοφύλακας για το μέλλον. Πλέον μιλάμε για έναν ανταγωνισμό που είναι τεράστιος και σε μία ΑΕΚ που επενδύει πρωτίστως στη θέση που πάντοτε θεμελιώνεται η δημιουργία μεγάλων ομάδων, ακόμα και αν δεν βρίσκονται και οι τρεις τη νέα χρονιά στο ίδιο ρόστερ. Όταν γίνονται στραβά και λάθη (κατά την άποψη μου) πάντοτε η στήλη θα τα επισημαίνει, όπως έχει κάνει πολλάκις. Ωστόσο για να είμαι δίκαιος, ο Μελισσανίδης αποδεικνύεται πως το θέμα των διαπραγματεύσεων για τους ποδοσφαιριστές από την ελληνική αγορά, το έχει πάρει πάνω του. Αν συνεχίσει με τον ίδιο ρυθμό, θα έχει σημειώσει μία σημαντική νίκη, έχοντας μετατρέψει την Ένωση, στον πιο ελκυστικό πόλο για τους Έλληνες ποδοσφαιριστές. Κι αυτό έχει αξία μεγαλύτερη από το να κάνεις ακριβές προσθήκες. Όπως είχα γράψει και στην περίπτωση Μπακασέτα, το σκηνικό θυμίζει έντονα την πρώτη πενταετία της δεκαετίας του 1990, όταν οι κορυφαίοι Έλληνες έκαναν ουρά για να πάνε στην ΑΕΚ. Χρόνια πολλά ΣΠΟΡ FM Στο δικό μου σκεπτικό, οι ημερομηνίες των γενεθλίων έχουν την ίδια αξία με τις υπόλοιπες. Όπως και να το κάνουμε ωστόσο, τα 20 χρόνια του ΣΠΟΡ FM αποτελούν για μένα μία ξεχωριστή ιστορία. Ένα εγχείρημα κάποιων ανθρώπων που ενσαρκώθηκε μέσα από παιδιά που μέσα από τη διαδικασία της σκληρής δουλειάς, έγιναν επαγγελματίες, με μία συνταγή. Πώς την ιστορία την γράφουν οι παρέες και θεωρώ πως αυτό είναι το μυστικό της επιτυχίας του σταθμού. Άλλωστε καλύφθηκα πλήρως από τα κείμενα που ανέβασαν όλη τη μέρα οι συνάδελφοι και όλοι όπως θα διαπιστώσατε έχουν δώσει το προσωπικό τους στίγμα στην ημέρα. Αν έπρεπε να γράψω μία-μία τις ιστορίες που έχω περάσει σχεδόν σε όλη μου τη ζωή ως ενήλικας, πρέπει να χτυπάω το πληκτρολόγιο μερόνυχτα. Να είμαστε καλά και να πορευτούμε παρέα τα επόμενα χρόνια.


frappelections : Η ΠΟΛΙΤΙΚΗ ΤΟΥ ΦΡΑΠΕ: 2 απλοϊκές σκέψεις:\nΑυτή η πόλη έχει το Αριστοτέλειο Πανεπιστήμιο, το Πανεπιστήμιο Μακεδονίας και το ΤΕΙ Θεσσαλονίκης. Μιλάμε για μερικές δεκάδες χιλιάδες φοιτητών που ζουν σ' αυτήν την πόλη, (για να μην πώ ότι δίνουν ζωή στην πόλη). Ακόμη κι αυτοί που δεν είναι "ντόπιοι" θα μείνουν εδώ για τουλάχιστον 4 χρόνια, ας πούμε 4+ν. Το χρονικό διάστημα αυτό είναι αξιόλογο, και κανονικά θα έπρεπε να μεταφέρουν εδώ τα εκλογικά τους δικαιώματα αφού τα εν δήμω τους αφορούν. Όμως, τι κίνητρα έχουν; Μελετήστε τις εξαγγελίες και τις υποσχέσεις των επίδοξων δημάρχων. Αναφέρθηκε κανείς τους σε κάτι που να υπόσχεται να κάνει τις ζωές των φοιτητών ευκολότερες και καλύτερες; Εγώ δεν είδα (αν κάνω λάθος, διορθώστε με).\nUpdate: Χμμ, έκανα λάθος.\nΠριν το πείτε θα συμφωνήσω μαζί σας ότι είναι γαϊδουριά εκ μέρους των φοιτητών να περιμένουν να "τους τάξουν κάτι" οι πολιτικοί για να κάνουν τον κόπο να πάνε μέχρι την κάλπη, όμως αυτό το συλλογικό "γράψιμο" των φοιτητών από το σύνολο των επίδοξων δημάρχων μου κάνει φοβερή εντύπωση. Ούτε ένας τους δεν ενδιαφέρεται να μας "αλιεύσει", τόσες δεκάδες χιλιάδες άτομα;\nΓιατί στην Ελλάδα το λευκό και το άκυρο, που είναι ψήφοι διαμαρτυρίας, τις καρπώνεται αυτός που θα βγει πρώτος από το σύνολο των άλλων ψήφων; Είτε είναι γελοία επιλογή το λευκό/άκυρο είτε όχι, είναι η μοναδική μορφή διαμαρτυρίας που έχει στην διάθεσή του ο ψηφοφόρος. Γιατί διαχειρίζονται την ψήφο διαμαρτυρίας με τόσο άδικο και ασεβή τρόπο;\nΑναρτήθηκε από Tero στις 6:14 μ.μ.\n5/10/06 7:18 μ.μ.\nΔες εδώ, εδώ κι εδώ\n5/10/06 7:24 μ.μ.\nOK, το πρώτο ερώτημα τον ήπιε (αν και πρέπει να πω ότι οι προτάσεις της κυρίας Αράπογλου δεν με συγκίνησαν).\nΤο δεύτερο, όμως, που με καίει και πιο πολύ;\n5/10/06 7:53 μ.μ.\nΤι ενοείς "τα λευκά και τα άκυρα τα καρπώνεται αυτός που θα βγει πρώτος";\nΤα λευκά και τα άκυρα δεν θεωρούνται έγκυρα ψηφοδέλτια και το εκλογικό μέτρο βγαίνει με βάση τον αριθμό των έγκυρων φηφοδελτίων. Ολόκληρη η Ελληνική Βουλή ψήφισε πρόσφατα να μη προσμετρώνεται τα λευκά στα έγκυρα - (με δεδομένη την παράδοξη και σκανδαλώδη, αντίθετη απόφαση του Εκλογοδικείου, με την οποία πήρε η ΝΔ μία έδρα από το ΠΑΣΟΚ)\nΝομίζω ότι αυτό ισχύει διεθνώς, δεν είναι ελληνική πρωτοτυπία. Εαν δεν συνέβαινε αυτό, με το υπάρχον εκλογικό σύστημα χαμένα θα ήταν κατά πάσα πιθανότητα τα μικρά κόμματα.\n5/10/06 9:35 μ.μ.\nGap Lab είπε...\nΑγαπητέ μου, εκτός από τις εκλογές του Φραπέ, υπάρχει και η κριτική του Φραπέ, με πιάνεις? Εψαξες πολύ για να καταλήξεις στο συμπέρασμα ότι δεν υπάρχει απο κανέναν υποψήφιο συνδυασμό πολιτική για τους φοιτητές? Κι όμως υπάρχει, τσέκαρε τη σελίδα του Μπουτάρη και της Πρωτοβουλίας του: http://www.protovoulia2006.gr/site.php?&file=pages.xml&catid=27\n6/10/06 11:06 μ.μ.\nmpsaltik, sorry που θα φανώ αδαής αλλά καθώς απουσίαζα από τα χωρικά ύδατα τα τελευταία 10 χρόνια εκ των τελευταίων 12 της ζωής μου, έχω χάσει το επεισόδιο: νόμιζα κι εγώ ότι ισχύει αυτό που ρωτάει ο tero, ότι δηλαδή τα λευκά πηγαίνουν στο μέτρημα υπερ του πρώτου. Όχι;\n10/10/06 3:02 μ.μ.


Η ΦΑΡΜΑΚΟΓΛΩΣΣΑ ΚΙΡΚΗ: Θα πάμε στη ζούγκλα με τον Κυριάκο, Θα την περνάμε φίνα\nΣτυγνό νεοφιλελευθερισμό, κοινωνία-ζούγκλα και νέο μνημόνιο υποσχέθηκε ο πρόεδρος της Ν.Δ. στην ομιλία του στη ΔΕΘ στο βράδυ του Σαββάτου.\nΚαι όλα αυτά επενδεδυμένα με επικίνδυνες ασάφειες, αλλά και ξεκάθαρες διαβεβαιώσεις προς όσους πλούτισαν την περίοδο της κρίσης. Συγκεντρώσαμε τις πιο χαρακτηριστικές «ατάκες» του Κυριάκου Μητσοτάκη και τις αποκωδικοποιούμε, ώστε να αντιληφθούμε τι ακριβώς πρότεινε.\nΟ πρόεδρος της Ν.Δ. θέλει ιδιώτες να ελέγχουν άλλους ιδιώτες για παρανομίες.\nΣαφής η στόχευση.\n«Για να κάνουμε μια πραγματική επανάσταση στη φορολογία πρέπει να μειώσουμε τους στόχους των πρωτογενών πλεονασμάτων. Είμαι αποφασισμένος να πείσω τους εταίρους μας ότι αυτό είναι και προς το δικό τους συμφέρον. [...]\nΕμείς θα υλοποιήσουμε όλες τις αλλαγές για τις οποίες μιλώ γιατί τις πιστεύουμε και γιατί ξέρουμε να τις κάνουμε. [...] Θα προτείνω μια νέα ρήτρα ανάπτυξης και μεταρρυθμίσεων. Η λογική είναι απλή.\nΗ ελληνική κυβέρνηση δεσμεύεται σε συγκεκριμένες μεταρρυθμίσεις μετά το 2018 τις οποίες προτείνει και εφαρμόζει η ίδια με απόλυτη προσήλωση».\nΠαραδέχεται ότι οι καλύτεροι μαθητές πρέπει να πηγαίνουν σε ιδιωτικά σχολεία.\nΓια όσους δεν έχουν τη δυνατότητα, θα φτιαχτούν «πρότυπα σχολεία».\nΟι υπόλοιποι ας αρκεστούν σε δημόσια σχολεία-αποθήκες.\n«Και οι φοιτητοπατέρες θα βγουν από τα Πανεπιστήμια. Οι φοιτητές δεν θα ψηφίζουν στις εκλογές των πρυτανικών οργάνων. Η ΔΑΠ θα επανιδρυθεί σε άλλη λογική.\nΔεν θα ξανακολληθεί καμία αφίσα από τη Νέα Δημοκρατία σε κανένα Πανεπιστήμιο. Και η ΔΑΠ θα σταματήσει να συμμετέχει σε εκλογές που αφορούν λίγους και διώχνουν τους πολλούς. Η έμφαση θα δοθεί στη δημιουργία ενός Εθνικού Συμβουλίου Φοιτητών, όπου οι εκλογές θα γίνονται με ενιαίο ψηφοδέλτιο».